Výročná správa
za rok 2008

č. MK – 1785/2009 – 102/1150

Organizácia: 		 Slovenská národná galéria
Rezort: 			 Ministerstvo kultúry SR
Typ hospodárenia:  	 príspevková organizácia

Miesto konania verejného odpočtu:  Slovenská národná galéria (kinosála)
				     Riečna 1, 815 13 Bratislava
Čas konania verejného odpočtu:     29. apríla 2009  o 11.00 hod.
Výročná správa je na internetovej stránke MK SR: www.culture.gov.sk/odpocty/odpocty08/odpocty.html 
Výročná správa je na internetovej stránke organizácie: www.sng.sk 

OBSAH

      				      strana
1. | Identifikácia organizácie | 3
2. | Poslanie a strednodobý výhľad organizácie | 4
3. | Kontrakt organizácie s ústredným orgánom a jeho plnenie | 10
4. | Činnosti / produkty organizácie a ich náklady | 10
5. | Rozpočet organizácie | 12
6. | Personálne otázky | 19
7. | Ciele a prehľad ich plnenia | 21
8. | Hodnotenie a analýza vývoja organizácie v roku 2007 | 39
9. | Hlavné skupiny užívateľov výstupov organizácie | 42

1.	Identifikácia organizácie – Slovenská národná galéria

Názov: Slovenská národná galéria
Sídlo: Riečna 1, 815 13 Bratislava

Rezort: Ministerstvo kultúry SR
Forma hospodárenia: príspevková organizácia

Generálna riaditeľka: 	 PhDr. Katarína Bajcurová, CSc.
Členovia vedenia: 		 PhDr. Alexandra Homoľová 
riaditeľka Umeleckých zbierok, zástupkyňa gen. riaditeľky
				 Ing. Igor Ondrášik 
riaditeľ Ekonomicko-prevádzkového centra
                                                PhDr. Jana Bahurinská
riaditeľka Informačno-dokumentačného centra
Mgr. Katarína Pikalyová  
zastupujúca riaditeľka Komunikačného centra   
Mgr. Dušan Buran, PhD.
vedúci kurátor Zbierok starého umenia
Mgr. Alexandra Kusá, PhD. (do 31. 8. 2008)
vedúca kurátorka Zbierok moderného a súčasného umenia,
poverená vedením Zbierok architektúry, úžitkového umenia           
a dizajnu 
                                                Aurel Hrabušický
                                                zastupujúci vedúci kurátor Zbierok moderného a súčasného    
                                                umenia, Zbierok architektúry, úžitkového umenia a dizajnu.

Telefón: 			 02/54432081-2
Fax:				 02/54433971
e-mail:			 info@sng.sk; gr@sng.sk   
adresa internetovej stránky organizácie: www.sng.sk 

Hlavné činnosti SNG

SNG má nezastupiteľnú úlohu v oblasti ochrany kultúrneho dedičstva ako aj tvorby kultúrnych hodnôt, jej činnosť sa odohráva v troch základných rovinách. Je to: 
1.	tvorba kultúrnych hodnôt (akvizície – tvorba zbierok a ich odborné a vedecké spracovávanie); 
2.	uchovávanie kultúrnych hodnôt (starostlivosť o zbierkový fond, odborné deponovanie, konzervovanie a reštaurovanie, dokumentácia, starostlivosť o pamiatkové objekty);
3.	sprístupňovanie (šírenie) kultúrnych hodnôt (expozície, výstavy, edičné výstupy, kultúrno-výchovné a kultúrno-spoločenské podujatia, špecializované programy pre verejnosť, rôzne vekové a profesijné skupiny návštevníkov).  

•  Správa, starostlivosť a ochrana zbierkového fondu
•  Akvizičná činnosť
•  Dokumentácia a evidencia zbierkového fondu
•  Vedecko-výskumná činnosť
•  Expozičná a výstavná činnosť
•  Informačno-dokumentačná činnosť (činnosť knižnice, archívu a fotoarchívu)
•  Odborno-metodická činnosť
•  Edičná činnosť
•  Marketingová činnosť
•  Programová, kultúrno-spoločenská činnosť
•  Výchovno-vzdelávacia činnosť

2. Poslanie a strednodobý výhľad organizácie

2.1. Poslanie 

Slovenská národná galéria je vrcholnou štátnou, zberateľskou, vedeckou, metodickou a kultúrno-výchovnou inštitúciou v oblasti galerijnej činnosti na Slovensku. Základným poslaním SNG je cieľavedome a systematicky zhromažďovať, odborne spracovávať, ochraňovať, dokumentovať, sprístupňovať a kultúrno-výchovne využívať diela všetkých disciplín výtvarného umenia domáceho a zahraničného pôvodu jednotlivých historických období a súčasnosti s prihliadnutím na diela národnej kultúry (z článku I zriaďovacej listiny SNG). Svojou zberateľskou, výskumnou, výstavnou a expozičnou činnosťou pokrýva nielen celú škálu výtvarných druhov a žánrov, ale aj rozsiahly časový prierez vývoja výtvarného umenia Slovenska od obdobia ranej gotiky po súčasnosť, súčasťou SNG je aj zbierka starého európskeho umenia. Zbierkový fond SNG predstavuje cca 55.000 zbierkových predmetov, z ktorých mnohé sú súčasťou národného kultúrneho dedičstva. SNG tak plní nezastupiteľnú úlohu vo sfére ochrany a starostlivosti o pamiatky hnuteľného ale aj nehnuteľného kultúrneho dedičstva (dva objekty SNG sú národné kultúrne pamiatky). SNG je strážkyňou a opatrovateľkou národného kultúrneho bohatstva v oblasti historickej ako aj modernej a súčasnej výtvarnej kultúry.

2. 2. Strednodobý výhľad rozvoja SNG

Podobne ako v predchádzajúcom období situáciu SNG naďalej určovala skutočnosť, že inštitúcia nemohla výstavne a expozične využívať veľkú časť svojich výstavných priestorov v Bratislave, moderná prístavbu Vodných kasární (tzv. premostenie) a  musela pokračovať v redukovanej verzii dramaturgie expozícií a výstav. V polovici roka 2005 bol po rekonštrukcii verejnosti sprístupnený objekt Esterházyho paláca. Slovenská verejnosť získala objekt s adekvátnymi podmienkami na vystavovanie umeleckých diel vyhovujúcimi európskym štandardom. Odborná a projektová činnosť v rekonštruovanom priestore je daná mottom: SNG – nové priestory, nové koncepcie, nové výstavné stratégie.
Pri riešení dlhotrvajúcej nevyhovujúcej, kritickej funkčnej a priestorovej situácie, vedenie SNG sa rozhodlo v strednodobom horizonte realizovať investičný zámer rekonštrukcie a modernizácie, resp., dostavby existujúceho areálu SNG schválený vládou SR (2002) a Ministerstvom kultúry SR ako zriaďovateľom SNG. Po realizácii druhej súťaže, z ktorej vyšiel ako víťazný návrh Architektov B.K.P.Š (2005) a po posúdení stavebného zámeru štátnou expertízou (2006), vláda SR schválila návrh „Nového projektu rekonštrukcie, modernizácia a dostavby areálu SNG v Bratislave“ (2007), ktorý obsahoval rozpočet potvrdený štátnou expertízou.

Cieľom rekonštrukcie a modernizácie SNG je vytvoriť:
• moderné, komplexné a multifunkčné galerijné pracovisko, ktoré by zodpovedalo aktuálnym svetovým trendom muzeálnej prezentácie umeleckých diel návštevníkom odborného a laického spektra, s vytvorením centra komunikácie, poznávania a vzdelávania prostredníctvom všetkých druhov a žánrov vizuálnych umení;
• moderné centrum umenia, ktorým  sa umožní posilniť, prehĺbiť a skvalitniť múzejno-galerijný charakter inštitúcie s pôsobením na návštevníka a verejnosť vo všetkých jej relevantných oblastiach odborných a obslužných činností: akvizícia – tvorba zbierok, umeleckohistorické spracovanie a interpretácia zbierok a ich prezentácia verejnosti, dokumentácia zbierkových predmetov, starostlivosť o zbierky a ich umiestnenie v depozitároch, ochrana a bezpečnosť zbierok, reštaurovanie zbierok, digitálny register zbierok, archív výtvarného umenia, knižnica, metodická a výchovno-vzdelávacia činnosť, zároveň uviesť a presadiť do života nový systém vzťahov s verejnosťou, formou interaktívneho, kultúrno-výchovného a výchovno-vzdelávacieho programu práce s návštevníkom, najmä s mládežou na báze najnovších technológií a metód galerijnej prezentácie umeleckých diel.

Účel a poslanie realizácie investičného zámeru: 
Realizovať najvhodnejšiu koncepciu komplexného architektonického, tvarového, dispozično-prevádzkového, technologického a materiálového riešenia areálu SNG so zachovaním a posilnením celistvosti areálu SNG a jeho jednotlivých objektov t.j., Esterházyho palác, Vodné kasárne, tzv. premostenie, administratívna budova, depozitáre a dokumentačné centrum.
Vytvoriť bezkolíznu prevádzku areálu logickým usporiadaním funkcií v areáli a v jednotlivých objektoch a v ich priestoroch tak, aby nedochádzalo k ich vzájomnému kríženiu. Esterházyho palác, Vodné kasárne, tzv. premostenie a priestory pod premostením ponechať expozičným a výstavným funkciám a aktivitám určeným výlučne pre návštevníkov. Umožniť variabilné členenie a flexibilné využívanie výstavných priestorov.
Využiť všetky jestvujúce priestorové rezervy areálu s cieľom intenzifikácie funkčného využitia existujúceho stavebného fondu tak, aby sa do budúcnosti ponechala možnosť ďalšieho, aj extenzívneho rozvoja areálu.
Optimalizovať zásahy do existujúcej stavebnej štruktúry s maximálnym účinkom nápravy nedostatkov areálu a jeho objektov.
Vytvoriť jednotiaci architektonický výraz areálu (tzv. Dedečkovho stupňa a Vodných kasární) popri zachovaní pôvodného autonómneho výrazu jednotlivých objektov.

Zásadnou zmenou oproti prvému stavebnému zámeru rekonštrukcie a modernizácie SNG, ktorý schválila vláda SR (2002) je vytvorenie osobitného objektu depozitárov pre odborné skladovanie galerijných zbierkových predmetov. Po roku 2002 totiž dvakrát nastalo akútne ohrozenie súčasných depozitárov nachádzajúcich sa v suteréne pod premostením vrchnými a spodnými vodami (blízkosť rieky Dunaj). Pri havárii potrubia na Rázusovom nábreží v októbri 2004 došlo k vrchnému zatopeniu depozitárov a následne k poškodeniu časti umeleckých diel. Z týchto dôvodov je umiestnenie depozitárov v suterénnych priestorov striktne nevhodné (resp. môžu tam byť len čiastočné depozitáre pre diela v materiáloch, ktoré nepoškodí voda, napr. bronz.). Tento problém spôsobil aj dodatočné rozšírenie investičného zámeru.
SNG v máji 2005 vypísalo formou verejného obstarávania Súťaž návrhov pre predmet obstarania  Rekonštrukcia a modernizácia areálu SNG. Následne po vyhodnotení výsledkov súťaže poverilo víťaza súťaže, spoločnosť Architekti B.K.P.Š. s r. o. Bratislava, ďalším rozpracovaním horeuvedeného investičného zámeru do architektonicko-funkčnej osnovy v zmysle víťazného súťažného návrhu. Začiatkom roka 2006 bol vypracovaný Stavebný zámer rekonštrukcie a modernizácie SNG, ktorý MK SR predložilo na Ministerstvo výstavby a regionálneho rozvoja SR na vykonanie štátnej expertízy. MVaRR vydalo na stavebný zámer Protokol o vykonaní štátnej expertízy č. 10/2006 (júl 2006), v ktorom súhlasilo so stavebným zámerom. Stavebný zámer verejnej  práce bol rozdelený na tri investičné fázy: I. fáza –Premostenie: 171.905 tis. Sk; II. fáza – rekonštrukcia Vodných kasární:  188.683 tis. Sk,  Nový depozitár: 214.321 tis. Sk; III. fáza – rekonštrukcia administratívnej budovy: 296.589 tis. Sk Spolu: 871.498 tis. Sk  bez DPH. Do konca roka 2006 bola spracovaná projektová dokumentácia na I. a II. etapu rekonštrukcie. 
Po kladnom posúdení stavebného zámeru Rekonštrukcia a modernizácia areálu SNG roku 2006 protokolom o vykonaní štátnej expertízy č. 10/2006, vláda SR svojim uznesením č. 284 z 21. marca 2007 schválila návrh Nového projektu rekonštrukcie, modernizácia a dostavby areálu SNG v Bratislave. Súčasťou návrhu bolo schválenie rozpočtu investičnej akcie stanovený protokolom štátnej expertízy do výšky 1 037,1 mil. Sk (v cenovej úrovni r. 2005). Podľa schváleného materiálu sa mala stavba realizovať postupne v štyroch etapách. Odvtedy prebiehala písomná korešpondencia medzi SNG s MK SR o zvolení a usmernení ďalšieho postupu. 
V júli 2007 Sekcia ekonomiky MK SR rozhodla o realizácii rekonštrukcie v dvoch stavbách: 1. stavbe (I. a II. etapa: Premostenie, Vodné Kasárne) a 2. stavbe (III. a IV. etapa: Depozitár, Administratívna budova). SNG bola  požiadaná o prípravu tendrovej dokumentácie na 1. stavbu, ktorá bola Architektmi B.K.P.Š dokončená a odovzdaná v uloženom termíne do  konca septembra 2007. V decembri 2007 však SE MK SR rozhodla o spojení oboch stavieb (realizácia cez jedno verejné obstarávanie) a dopracovanie tendrovej dokumentácie na 2. stavbu do konca apríla 2008. Architekti B. K. P. Š. v stanovenom termíne dokončili kompletnú tendrovú dokumentáciu, ktorú SNG odovzdala na Sekciu ekonomiky MK SR (pôvodne I., II., III. a IV. etapa) za účelom zverejnenia predbežného oznámenia o vyhlásení verejného obstarávania na zhotoviteľa stavby, ktoré je v organizačnej gescii SE MK SR. Pokračoval aj administratívny postup potrebný na udelenie územného rozhodnutia a stavebného povolenia na 2. stavbu (III. a IV. etapa), v závere roka 2008 sa začalo stavebné konanie na tzv. 2. stavbu a v dohľadnej dobe sa očakáva aj vydanie príslušného stavebného povolenia. 

Hlavnými zásadami ďalšieho riešenia rekonštrukcie a modernizácie areálu SNG sú nasledovné ideové východiská:     
• podoba areálu SNG už nepotrebuje žiadne ďalšie impozantné gesto; 
• je potrebné objaviť a sceliť nejestvujúce, skryté alebo rozvrátené funkčné a priestorové vzťahy vo vnútri areálu navzájom,  ale aj voči susediacim priestorom centra mesta;
• racionálne upraviť a zmeniť iracionálny vzťah torza Vodných kasární a torza Dedečkovho zamýšľaného súboru potenciálom nových súvislostí, ktoré tento vzťah určite obsahuje. Východiskom hľadania tohto potenciálu sú neodkryté možné vzťahy medzi mestskými priestranstvami (ohraničené plochy s oblohou), ktoré vznikli vkladaním či odoberaním stavebných objemov galérie a okolitých stavieb v nánosoch desaťročí. Striedanie vnútorných a otvorených priestorov galérie je akoby otlačkom priestorovej a funkčnej podoby hustého rastlého centra mesta;
• principiálnou potrebou areálu je vytvorenie nejestvujúcich vzťahov orientovaných na centrum Starého mesta. Parter súboru galérie má byť súčasťou prirodzených prepojení tohto miesta – je cieľom alebo len súčasťou pešej trasy; 
• galéria sa má stať otvorenou – „pozývajúcou“ – inštitúciou.

Etapizácia investičného zámeru
Tento zámer celkovej rekonštrukcie, modernizácie a dostavby areálu SNG je rozvrhnutý do 4 celkov z hľadiska etapizácie výstavby. Zámerom je, aby v priebehu každej z týchto realizovaných etáp bola časť expozičných priestorov sprístupnená verejnosti, a teda samostatne fungujúca i za cenu istých dočasných provizórií. Tieto etapy sú zoradené podľa urgentnosti potreby prestavby a rekonštrukcie, a to z hľadiska stavebno-technických a funkčne prevádzkových:
• prvá etapa zahŕňa rekonštrukciu a obnovu objektu premostenia a prestavbu suterénu pod premostením. Súčasťou tejto etapy je aj vybudovanie príslušných  vnútorných rozvodov sieti resp. prestavba strojovní podmieňujúcich chod nového celku i jeho postupnej prestavby;
• druhá etapa zahŕňa rekonštrukciu a prestavbu Vodných kasární  Súčasťou tejto etapy je aj rekonštrukcia nádvoria a vytvorenie sklenej akustickej steny medzi nádvorím a tangujúcou komunikáciou;
• tretia etapa zahŕňa výstavbu nového objektu – centrálneho depozitára priliehajúceho k objektu Vodných kasární a administratívnej budovy; 
• štvrtá etapa zahŕňa rekonštrukciu administratívnej budovy a prestavbu  a nadstavbu dnešnej knižnice na expozičné priestory. Jej súčasťou je aj uzatvorenie priestoru dnešného amfiteátra a vybudovanie novej viacúčelovej haly.
Strategickým zámerom do budúcnosti je nové definovanie stavby v urbanistických súvislostiach, otvorenie areálu do okolia, jeho kompletizácia dostavbou ďalšieho expozično-spoločenského krídla na časti dnešného parkoviska, ktoré by svojím priečelím komponovalo tento priestor na podobu nového galerijného námestia ako nástupného mestského pred priestoru smerom z centra a od budúcej zástavby v západnom smere na nábreží.     

Vedenie SNG si vytýčilo rozvojový model duchovne „novej SNG“, ktorý by mal zodpovedať súčasným predstavám o funkciách a činnostiach galérie ako múzea umenia 21. storočia, ktoré sa stáva „interaktívnym centrom komunikácie“ a jeho zameranie a úlohy sú oveľa širšie a komplexnejšie ako pred niekoľkými desaťročiami. 
Prioritami strednodobého rozvoja SNG sú: 
• dosiahnutie európskeho štandardu pre vystavovanie umeleckých diel  
• vytvorenie nových depozitárnych priestorov pre umelecké diela
• rozšírenie a vytvorenie dokumentačného centra (priestorov pre archívne  
 a knižničné fondy) 

V rámci „rozvojového“ modelu SNG (pracovný názov 3G+1), je v existujúcom bratislavskom areáli možné riešiť priestory pre: 
Galériu starého umenia (Vodné kasárne)
Galériu moderného a súčasného umenia, resp. umenia 20. storočia (premostenie, Esterházyho palác)
Galériu architektúry, úžitkového umenia a dizajnu – priestory navrhujeme vytvoriť v priestoroch súčasného parkoviska v areáli SNG (perspektívna etapa dostavby areálu)
Galériu insitného umenia (dnes jej slúži objekt Schaubmarovho mlynu v Pezinku) perspektívne osamostatniť a premeniť na neziskovú organizáciu.

V strednodobom časovom horizonte (v súlade s ďalším postupom etapizácie rekonštrukcie a modernizácie SNG) bude potrebné postupnými krokmi založiť model SNG, ktorý by pod silnou značkou (značka SNG má svoj historický, kultúrno-spoločenský a reprezentatívny rozmer nielen smerom dovnútra, ale aj do zahraničia) uvádzal silnú inštitúciu, v rámci ktorej by mohli samostatne fungovať špecializované zbierky, „domy“ alebo pracoviská – galérie starého umenia, moderného a súčasného umenia, úžitkového umenia a architektúry. Práve tento model SNG by akceptoval aj širšie celospoločenské potreby reorganizácie galerijného a muzeálneho života a prirodzené dobudovanie ich siete. Predovšetkým by saturoval historickú neexistenciu určitého typu špecializovaných muzeálnych inštitúcií. SNG. Dnes je málo reálne a pravdepodobné založiť múzeá na „zelenej lúke“ (UMPRUM múzeá vznikali v Európe už v 19. storočí a dnes je funkcia obdobných múzeí už iná) a nájsť pre ne nové „rozpočtové kapitoly“ v rezorte kultúry. SNG totiž historicky nesuplovala funkciu múzea súčasného umenia, úžitkového umenia a architektúry, ale tieto funkcie v historickom vývoji generovala a stala sa ich nositeľkou (zbierky súčasného umenia, úžitkového umenia, architektúry tvoria integrálnu súčasť jej zbierkových fondov, ktoré sú dodnes, podľa finančných možností, rozvíjané). 
Navyše, súčasným celosvetovým trendom nie je parcelovanie múzeí a zbierok, ale ich posilňovanie pod zavedenou historickou značkou, nie  delenie výtvarného umenia na jednotlivé druhy (synkretizmus jednotlivých druhov a disciplín je ostatne najcharakteristickejšou črtou vývoja už od minulého storočia, nastáva aj pohyb v sebaidentifikácii jednotlivých disciplín – napr. umelecká fotografia sa stala disciplínou voľného, nie tzv. aplikovaného umenia) v prezentačnej a expozičnej rovine, ale ich spájanie, prelínanie, vzájomná konfrontácia a komparácia, t. z. prezentácia vizuálneho umenia, resp. vizuálnej kultúry ako jedného rôznofarebného a rozmanitého celku. 

2.3. Prioritné úlohy v strednodobom horizonte 

• začať so stavbou Rekonštrukcia a modernizácia areálu SNG v Bratislave – na základe uznesenia vlády SR č. 284 z 21. marca 2007, ktorá schválila návrh Nového projektu rekonštrukcie, modernizácia a dostavby areálu SNG v Bratislave. Pripraviť tendrovú dokumentáciu pre III. a IV. etapu stavby. V spolupráci s MK SR pripraviť podklady na vypísanie verejného obstarávania na dodávateľa stavby a začať s prípravou realizácie stavby;
•  v spolupráci so Sekciou kultúrneho dedičstva MK SR implementovať závery Stratégie rozvoja múzeí a galérií do roka 2011 do všetkých relevantných činností SNG a zabezpečiť ich realizáciu;
• pripraviť stavebný zámer rekonštrukcie Zvolenského zámku a Kaštieľa Strážky – uchádzať sa o prostriedky zo štrukturálnych fondov EÚ; kvalitne spracovanými projektmi uchádzať sa o získanie finančných prostriedkov zo štrukturálnych fondov EU 2007–2013; 
• ďalej pracovať na koncepcii výhľadového lokalitného programu a obsahovom zameraní jednotlivých expozičných priestorov a budov SNG v Bratislave (pre staré umenie Slovenska, staré európske umenie, moderné a súčasné umenie, úžitkové umenie a architektúru, grafiku, kresbu, fotografiu, nové médiá) v existujúcom areáli, prípadne mimo neho; 
• naďalej profilovať, špecializovať, personálne dobudovávať tri základné zbierky – Zbierky starého umenia, Zbierky moderného a súčasného umenia, Zbierky architektúry, úžitkového umenia a dizajnu, ktoré sa v roku 2005 osamostatnili v rámci novej organizačnej štruktúry SNG, (funkcie troch vedúcich kurátorov, čím došlo k oddeleniu manažérskeho riadenia od ideovo-umeleckého s perspektívou osamostatnenia zbierok pod značkou SNG); 
• posilňovať, prehlbovať a skvalitňovať múzejno-galerijný charakter inštitúcie vo všetkých relevantných oblastiach odborných a obslužných činností (akvizícia, umeleckohistorické spracovanie, interpretácia a dokumentácia zbierkových predmetov, starostlivosť o zbierky a ich umiestnenie v depozitoch, ochrana a bezpečnosť zbierok, reštaurovanie, digitálny register zbierok, archív, knižnica, metodická a výchovno-vzdelávacia činnosť); 
• vo vedecko-výskumnej činnosti a výstavnej dramaturgii pokračovať v príprave, rozpracovaní a realizácii projektov dlhodobého cyklu Dejiny slovenského výtvarného umenia (Renesancia, 19. storočie, Predrománske a románske umenie); mapovať väčšie časové a problémové úseky vývoja slovenského umenia (Slovenské výtvarné umenie dvadsiatych a tridsiatych rokov, štyridsiatych, päťdesiatych rokov, umenie osemdesiatych a deväťdesiatych rokov a ďalej), spracovávať monografie významných umelcov, problémové a interpretačné, transhistorické kurátorské projekty (bližšie materiál Dramaturgia výstavnej činnosti SNG Návrh na roky 2008 – 2013);
• iniciovať, rozvíjať a uplatňovať nové, aktuálne kurátorské prístupy a stratégie vo výstavnej a expozičnej činnosti;
• programovo, podľa finančných možností inštitúcie, ďalej budovať a rozširovať jej zbierkový fond na základe vyhodnocovania štruktúry zbierkových fondov a ich historických rezíduí, uskutočňovať tzv. záchranný nákup umeleckých diel; 
• pokračovať v rozvíjaní relevantných zahraničných kontaktov s partnerskými inštitúciami (predovšetkým v stredoeurópskom priestore vo vzťahu k susediacim krajinám), pripravovať spoločné medzinárodné projekty; 
• zabezpečovať dokumentáciu všetkých typov zbierok a fondov  SNG na báze moderných informačných technológií, ich spracovanie v elektronickej podobe vrátane digitalizácie zbierkových predmetov; pokračovať v budovaní, spracovávaní a sprístupňovaní informácií v Archíve výtvarného umenia, Knižnici SNG, Galerijnom informačnom centre; rozvíjať vecné koordinačné a metodické pôsobenie vzhľadom k sieti existujúcich regionálnych galérii na Slovensku; implementovať a ďalej rozvíjať projekt: Projekt CEDVU 2007 – Informačný systém pre zbierkotvorné galérie (ISG);
• na základe vládou prijatých strategických dokumentov, ktoré podčiarkujú oblasť informatizácie a digitalizácie ako jeden z kľúčových faktorov rozvoja spoločnosti,  venovať pozornosť ďalšiemu rozvoju projektov informatizácie,  digitalizácie, archivácie a prezentácie zbierok, fondov, činností SNG s cieľom sprístupniť digitálny obsah prostredníctvom portálu SNG a v súčasnosti riešeného DIS MK SR Portálu kultúry;
•  zabezpečovať dokumentáciu všetkých typov zbierok a fondov  SNG na báze moderných informačných technológií, pokračovať v budovaní, spracovávaní a sprístupňovaní informácií v Archíve výtvarného umenia, Knižnici SNG (výber a implementácia nového knižnično-informačného systému pre knižnicu SNG), Galerijnom informačnom centre –  implementovať a ďalej rozvíjať  Projekt CEDVU 2007 – Informačný systém pre zbierkotvorné galérie (testovanie a zavádzanie CEDVU 2007 ISG v odborných útvaroch SNG a vo všetkých zbierkotvorných galériách v SR; pokračovanie v školení pracovníkov  SNG a spolupracujúcich galérií na prácu s novým softvérom);
• zabezpečovať dlhodobú archiváciu a sprístupňovanie digitálneho obsahu (najmä publikácií a iných výstupov SNG);
• rozvíjať vecné koordinačné a metodické pôsobenie vzhľadom k sieti existujúcich regionálnych galérii na Slovensku;
• programovo pokračovať v posilňovaní značky SNG a pozitívneho imidžu inštitúcie smerom k odbornej a laickej verejnosti, rozvíjať a prehlbovať nový marketingový systém vzťahov s verejnosťou, propagačný a výchovno-vzdelávací program práce s návštevníkom, najmä s mládežou (program Otvorený deň v múzeách a galériách SR, Škola v galérii), dotvárať potrebné spektrum činností jednotlivých oddelení a referátov KC (programová činnosť, lektorské výklady, animačné programy a ďal.).

 
3. Kontrakt organizácie s ústredným orgánom a jeho plnenie
Organizácia nemala na rok 2008 uzavretý kontrakt s Ministerstvom kultúry SR v zmysle uznesenia vlády SR č. 1067 zo dňa 20. 12. 2000.

4. Činnosti/produkty organizácie a ich náklady

Tabuľka č. 4.1									          (v tis. Sk)
Činnosti/produkty organizácie: | Náklady * na činnosť /produkty celkom | Náklady kryté z:

Bežného transferu

Tržieb a
výnosov

Iných zdrojov**

A | 1 | 2 | 3 | 4
Akvizičná činnosť | 2.268 | 2.161 | 3 |
Správa, starostl., ochrana zbier. fondu | 7.898 | 7.211 | 81 |
Expozičná a výstavná činnosť | 33.208 | 31.586 | 1.963 | 26
Informačno-dokumentačná činnosť | 5.482 | 3.815 | 76 |
Edičná činnosť | 5.460 | 5.139 | 230 | 48
Ostatné činnosti /x/ | 46.976 | 38.512 | 3.185 |
SPOLU | 101.292 *** | 88.724 | 5.538 | 74

*** Suma celkových nákladov z výkazu ziskov a strát vo výške 116.596 tis. Sk je znížená o položku 551 – odpisy (14.285 tis.) a 548 – umelecké diela (1.019 tis.)

-Pozn.: * Náklady na činnosť/produkty v sebe zahŕňajú priame a nepriame náklady, kde nepriame náklady sme prerátali pomerne na počet pracovníkov, vykonávajúcich vyššie uvedené činnosti
/x/ ostatné činnosti v sebe zahŕňajú:   - vedecko-výskumnú činnosť
                                                            - odborno-metodickú činnosť
				             - marketingovú činnosť
				             - činnosť ekonomicko-prevádzkového centra
			                         - programovú, kultúrno-spoločenskú činnosť 
				             - výchovno-vzdelávaciu činnosť
**Iné zdroje – prijaté od iných subjektov, formou daru alebo grantu.

Dátum: 4.2.2009
Spracovali: I. Kováčová, A. Vaďurová

V tabuľke 4.2 sú uvedené najväčšie domáce a zahraničné projekty a prehľad nákladov na ich realizáciu, čerpaných z bežného transferu.

Tabuľka č. 4.2									  (v tis. Sk)
Činnosti/produkty organizácie: | Náklady * na činnosť /produkty celkom | Náklady kryté z:

Bežného transferu

Tržieb a
výnosov

Iných zdrojov**

A | 1 | 2 | 3 | 4
Podujatia k 60.výročiu založenia SNG | 2.286 | 1.666 | 618 |
Rudolf Sikora: Sám proti sebe | 447 | 447 | |
Dejiny slovenského výtvarného umenia | 753 | 753 | |
Dekádové výstavy | 199 | 199 | |
Slovenské umenia 20. storočia – Česko | 3.016 | 3.016 | |
Bienále Benátky 2008 | 1.491 | 1.491 | |
Dni slovenskej kultúry na Ukrajine | 290 | 290 | |
Akvizícia knižničných fondov | 200 | 200 | |
Škola v galérii | 524 | 524 | |
Kaštieľ Strážky – doplnenie stálych exp. | 443 | 443 | |
GĽF Ružomberok – doplnenie stálych exp. | 255 | 255 | |
GIU Pezinok – doplnenie stálych expozícií | 126 | 126 | |
CEDVU – bežný transfer | 3.030 | 3.030 | |
Jankovič – prevoz diel z Bruselu | 50 | 50 | |
České a slov. sklo v exile | 643 | 643 | 155 |
Ars inter arma | 103 | 103 | |
F.Storno – Zvolen | 156 | 156 | |
Tomas Hoepker | 86 | 86 | |
Ruská avantgarda – Nonkonformisti | 108 | 108 | |
Eva Kmentová | 302 | 302 | 63 |

V nasledujúcej tabuľke uvádzame vybrané výkonové ukazovatele charakterizujúce hlavné činnosti SNG.	
Tabuľka č. 4.3.  Vybrané výkonové ukazovatele za rok  2008 a porovnanie s rokom 2007

Ukazovateľ | 2007 | 2008 | Index (2/1)
a | 1 | 2 | 3
Zbierkové predmety v správe SNG na konci roka | 57.806 | 58.054 | 1,00
Počet stálych tematických expozícií | 14 | 14 | 1,00
Počet vlastných výstav realizovaných v SR | 15 | 15 | 1,00
Počet výstav usporiadaných v zahraničí | 9 | 8 | 0,89
Počet výstav dovezených zo zahraničia | 2 | 2 | 1,50
Počet návštevníkov na výstavách a expozíciách | 82.444 | 82.653 | 1,00
Prednášky a iné kultúrne aktivity | 4.150 | 4.232 | 1,02
Edičná činnosť galérie – počet titulov spolu | 15 | 14 | 0,93
Reštaurované diela vlast. pracovníkmi | 104 | 142 | 1,37
Počet knižničných jednotiek | 97.858 | 98.796 | 1.01
Dátum 10. 2. 2008
Spracovala: A. Vaďurová

5. Rozpočet organizácie

Tabuľka č. 5.1                    							                v tis. Sk												

Ukazovateľ

Skutočnosť
2007

Schvál.
rozpočet
2008

Uprav.
rozpočet
2008

Skutoč.
2008

Z toho
z
transferu

%
čerpa
nia
4:3

a | b | 1 | 2 | 3 | 4 | 5 | 6

B
e
ž
n
ý

t
r
a
n
s
f
e
r

Výnosy spolu (6..)
Z toho:

95.683

86.731

102.200,9

114.373

97

Prevádzková dotácia
(681) BT

87.159

81.731

97.200,9

88.724

91

Prevádzková dotácia
(682) KT

15.313

| Tržby za predaj (601+602) | 6.559 | 5.000 | 5.000 | 6.242 | | 125

Z toho
         tržby z prenájmu

2.820

3.000

3.000

2.958

99

Iné ostatné výnosy
a tržby

-

–

-

4094

Náklady spolu  (5..)
Z toho:

98.998

81.731

97.200,9

116.596

120

Spotrebované nákupy
(50)

13.155

11.380

12.610

16.043

127

Služby
(51)

14.674

13.585

27.724,90

24.492

88

Z toho:
Reprezentačné (513)

79

100

100

169

169

Osobné náklady
(52)

54.466

55.976

55.976

56.924

102

Z toho:
Mzdové náklady (521)
vrátane OON

38.598

37.226

37.226

40.485

109

Dane a poplatky
(53)

554

570

570

563

99

Ostatné náklady
(54)

844

-

-

1.096

-

Odpisy DIHM a DINM
 (551)

14.605

-

-

14.285

-

Finančné náklady
(56)

-

220

320

2.518

-

Splatná daň z príjmov
(591)

675

| Hospodársky výsledok ( +/- ) | -3.315 | | | -2.223 | |
| Nákup NIM a HIM – spolu | | | | 30.220 | |
| Z toho menovite: | | | | | |
| Rekonštr. SNG - PD | | | | 18.029 | 18.029 |
| Softvér CEDVU | | | | 1.229 | 1.229 |
| VT - hardvér | | | | 115 | 115 |
| Audiotechnika | | | | 143 | 143 |
| Akvizície zb. predmetov | | | | 1.000 | 1.000 |
| EZS, EPS-ZV, Ružom. | | | | 7.521 | 7.521 |
| Strážky – PD park | | | | 96 | 96 |
| RTG prístroj- reštaur. | | | | 1.774 | |
| Tech.zhod. parkovisko | | | | 61 | |
| EP - žalúzie | | | | 252 | |
                                                                                                             
Dátum: 4. 2. 2008
Spracovala: A. Vaďurová 

Rozpisom záväzných ukazovateľov ŠR pre rok 2008 č. MK – 556/2008– 102/1320 dostala SNG pridelených na bežnú činnosť organizácie 81.731 tis. Sk.
Z toho mzdy, platy, služobné príjmy a ostatné osobné vyrovnania (610) boli stanovené ako záväzný ukazovateľ vo výške 37.226 tis. Sk.
Ako orientačný ukazovateľ bol stanovený priemerný prepočítaný evidenčný stav zamestnancov –  174
SNG si na rok 2008 naplánovala získať tržby vo výške 5.000 tis. Sk. 
Po ich zohľadnení do plánovaného rozpočtu  bol celkový schválený rozpočet na činnosť SNG pre rok 2008 vo výške 86.731 tis. Sk.
Rozpisom záväzných ukazovateľov bola pridelená suma 600 tis. Sk – účelovo určená na prevádzku výstavného pavilónu v Benátkach.
Všetky stanovené záväzné ukazovatele boli dodržané.

V priebehu roka 2008 bolo realizovaných  spolu 14 rozpočtových opatrení, z toho v rámci bežného transferu sa realizovali tieto:

1.	Rozpočtové opatrenie č. 2 – projekty na kultúrne aktivity na rok 2008 
       vo výške +  8.960 tis. Sk, a to:

Podpora kultúrnych aktivít RO a PO  /prvok 08T0103/

•	Podujatia k 60. výročiu založenia SNG                           1.500 tis. Sk
•	Rudolf Sikora: Sám proti sebe                                            300 tis. Sk
•	Dejiny slovenského výtvarného umenia                             700 tis. Sk
•	Dekádové výstavy                                                               200 tis. Sk

               Prezentácia kultúrnych aktivít v zahraničí /prvok 08T0104/ 

•	Slovenské umenie 20. storočia - Česko                            3.000 tis. Sk
•	Bienále Benátky 2008                                                       1.500 tis. Sk

                Akvizícia knižničných fondov /prvok 08T0106/

•	Akvizícia knižničných fondov                                             200 tis. Sk

               Stratégia múzeí a galérií  /prvok 08T0108/

•	Doplnenie a modernizácia systémov EPS a EZS                 200 tis. Sk
•	Škola v galérii – dlhodobý vzdelávací projekt                     500 tis. Sk
•	Kaštieľ Strážky – stále expozície                                         420 tis. Sk
•	Galéria Ľ. Fullu v Ružomberku                                            320 tis. Sk
•	GIU – Schaubmarov mlyn v Pezinku                                   120 tis. Sk

2.	Rozpočtové opatrenie č .4 –  navýšenie záväzných ukazovateľov o sumu 290 tis. Sk účelovo určené na projekt  – „Dni slovenskej kultúry na Ukrajine“ v rámci prvku 08T0104 prezentácia kultúrnych aktivít v zahraničí

3.	Rozpočtové opatrenie č. 7 – zníženie bežných výdavkov o sumu  93 tis. Sk, na podpoložke ekonomickej klasifikácie 631 002 Cestovné náhrady zahraničné v prvku 08S0106v zmysle uznesenia vlády SR č. 393 zo dňa 11.6.2008

4.	Rozpočtové opatrenie č. 8 – navýšenie rozpočtu o sumu 50 tis. Sk účelovo určených 
na projekt „Zabezpečenie presunu diel J. Jankoviča z Bruselu späť na Slovensko“ v rámci prvku 08T0104 prezentácia kultúrnych aktivít v zahraničí

5.	Rozpočtové opatrenie č. 10 – navýšenie rozpočtu o sumu 3.370 tis. Sk účelovo určených na projekt „CEDVU – centrálna evidencia diel výtvarného umenia - BV“ v rámci prvku 08T0105 projekt informatizácie kultúry

6.	Rozpočtové opatrenie č. 12 – navýšenie rozpočtu o sumu 330 tis. Sk účelovo určených na zakúpenie počítačových zostáv na projekt „Centrálny prezentačný, rezervačný a predajný systém v rezorte kultúry“ v rámci prvku 08T0105 projekt informatizácie kultúry

7.	Rozpočtové opatrenie č. 13 – navýšenie rozpočtu o sumu 2.562.900 tis. Sk účelovo určených na „Riešenie havarijného stavu kúrenia v GĽF Ružomberok“ (2.500 tis. Sk) a na „Zúčtovanie použitia kultúrnych poukazov“ (62.900,- Sk) v rámci prvku 08S0106 Múzeá a galérie
Týmito úpravami záväzných ukazovateľov štátneho rozpočtu sa na rok 2008  zvýšila suma pridelených bežných transferov pre SNG   na  97.200,90 tis. Sk.

Z toho účelovo určené prostriedky (BV) boli pridelené vo výške 13.000 tis. Sk, a to na podporu
 
•	kultúrnych aktivít v podprograme 08T0103 v sume 2.700 tis. Sk
•	kultúrnych aktivít v zahraničí v podpr. 08T0104 v sume 4.840 tis. Sk
•	projektu informatizácie kultúry v podpr. 08T0105 v sume 3.700 tis. Sk
•	akvizície knižničných fondov v podpr. 08T0106 v sume 200 tis. Sk
•	projektu stratégia múzeí a galérií v podpr. 08T0108 v sume 1.560 tis. Sk

Podrobné čerpanie prostriedkov na jednotlivé projekty podľa programov je uvedené v nasledujúcej tabuľke:

Program

Projekt

Rozpočet
v tis.

Čerpanie
v Sk

Rozdiel
v Sk

08S0106

Prevádzka pavilónu
v Benátkach

600

597.100,62

+ 2.899,38

08T0103
domáce

Podujatia k 60.výročiu
založenia SNG

1.500

1.503.314,98

- 3.314,98

Rudolf Sikora
Sám proti sebe

300

305.094,60

- 5.094,60

| DSVU | 700 | 753.076,67 | - 53.076,67
| Dekádové výstavy | 200 | 199.153,00 | + 847,00

08T0104
zahraničné

Slovenské umenie 20.st. Česko

3.000

3.015.589,84

- 15.589.84

Dni slovenskej kultúry
na Ukrajine

290

289.971,66

+ 28,34

| Bienále Benátky 2008 | 1.500 | 1.491.055,90 | + 8.944,10

Jankovič – prevoz diel
z Bruselu

50

49.980,00

+ 20,00

08T0105
informatiz.

CEDVU

3.370

3.029.602,97

+ 340.397,03

Centrálny prezentačný,
rezervačný a predaj. systém

330

329.998,90

+ 1,10

08T0106
akvizície

Akvizície knižničných fondov

200

200.415,87

- 415,87

08T0108
Stratégia múzeí a gal.

Kaštieľ Strážky –
- stále expozície

420

421.024,54

- 1.021,54

GĽF Ružomberok –
- stále expozície

320

254.832,50

+ 65.167,50

GIU Pezinok –
- stále expozície

120

125.868,00

- 5.868,00

| Škola v galérii | 500 | 505.489.68 | - 5.489,68

Doplnenie a modernizácia
EPS a EZS

200

0

+ 200.000,00

KV | | | |

08T0105
Informatiz.

CEDVU

2.630

229.360,00

+ 2.400.640,00

Nákup VT –
- hardvér

116

115.164,00

+ 836,00

08T0106 | Akvizície zbierkových predmetov | 1.000 | 1.001.008,97 | - 1.008,97
08S0106 | Rekonštrukcia areálu SNG | 153.514 | 2.175.472,50 | 151.338.527,50

08T0108
Stratégia múzeí a gal.

Doplnenie a modernizácia
EPS a EZS

7.800

7.520.696,20

+ 279.303,80

Kaštieľ Strážky –
- stále expozície

380

128.000,00

+ 252.000,00

GĽF Ružomberok –
- stále expozície

80

79.950,00

+ 50,00

GIU Pezinok –
- stále expozície

80

31.490,00

+ 48.510,00

Finančné dary dostala SNG:

•	NBS                                       100 tis. Sk  – nákup odbornej literatúry do knižnice
                                                     (prostriedky budú vyčerpané v roku 2009)
•	Magyar Book.                        48 tis.  Sk – tlač denníkov L. Mednyánszky
•	PFIZER                                  30 tis. Sk – INSITA

Kapitálové výdavky :

Rozpisovým listom č. MK –556/2008- 100/1320  zo dňa 24.1.2008 bol pridelený príspevok na kapitálové výdavky pre SNG v sume 154.014 tis. Sk v podprograme 08S0106 na investičnú akciu č. 02021 – Rekonštrukcia areálu SNG, po úprave bola výška týchto prostriedkov 153.514 tis. Sk.
Skutočné čerpanie týchto prostriedkov v roku 2008 predstavuje sumu 2.175.472,50 Sk, zvyšné prostriedky vo výške 151.338.527,50 budú presunuté do nasledujúceho roka.

Rozpočtovým opatrením č. 1/KV sme dostali pridelené kapitálové výdavky  vo výške 1.000 tis. Sk účelovo určené na akvizície zbierkových predmetov   /08T0106/                    
Tieto prostriedky boli vyčerpané v plnej výške.

Rozpočtovým opatrením č. 3/KV sme dostali pridelené kapitálové výdavky  vo výške 8.340 tis. Sk účelovo určených  v rámci prvku 08T0106 – Stratégia rozvoja múzeí a galérií v SR  na tieto investičné akcie:
•	Doplnenie a modernizácia systémov EPS, EZS                  7.800 tis. Sk
•	Kaštieľ Strážky – modernizácia, doplnenie expozície           380 tis. Sk
•	GĽF Ružomberok – doplnenie expozície                                 80 tis. Sk
•	GIU Schaubmarov mlyn Pezinok                                             80 tis. Sk

Čerpanie týchto prostriedkov v roku 2008 bolo nasledovné:
•	Doplnenie a modernizácia systémov EPS, EZS             7.520.696,20  Sk
•	Kaštieľ Strážky – modernizácia, doplnenie expozície       128.000,00  Sk
•	GĽF Ružomberok – doplnenie expozície                             80.000,00  Sk
•	GIU Schaubmarov mlyn Pezinok                                         31.490,00  Sk

Nedočerpané prostriedky na jednotlivé projekty budú použité v nasledujúcom roku.

Rozpočtovým opatrením č. 5/KV nám bol znížený rozpočet kapitálových výdavkov účelovo určených na investičnú akciu č. 02021 – Rekonštrukcia, modernizácia a dostavba areálu SNG v podprograme 08S0106 o sumu 90.783 tis. Sk.  

Rozpočtovým opatrením č. 6/KV sme dostali pridelené kapitálové výdavky  vo výške 116 tis. Sk účelovo určených na nákup výpočtovej techniky - hardvéru v rámci prvku 08T0106 – projekt informatizácie kultúry po číslom IA 21 808.                    
Tieto prostriedky boli použité v plnej výške.  

Rozpočtovým opatrením č. 9/KV nám bol znížený rozpočet kapitálových výdavkov o sumu 500 tis. Sk na investičnej akcii Rekonštrukcia, modernizácia a dostavba v rámci prvku 08T0106 – projekt informatizácie kultúry po číslom IA 21 808.  

Rozpočtovým opatrením č. 11/KV sme dostali pridelené kapitálové výdavky  vo výške 2.630 tis. Sk účelovo určených na investičnú akciu  „Centrálna evidencia diel výtvarného umenia CEDVU“ rámci prvku 08T0105 – projekt informatizácie kultúry po číslom IA 13 429.                    
Ich použitie bolo vo výške 229.360,00 Sk, zvyšok bude realizovaný v nasledujúcom roku.

Rozpočtovým opatrením č. 14/KV nám bol zvýšený rozpočet kapitálových výdavkov účelovo určených na investičnú akciu č. 02021 – Rekonštrukcia, modernizácia a dostavba areálu SNG v podprograme 08S0106 o sumu  90.783 tis. Sk.          

Spolu predstavuje upravený rozpočet kapitálových výdavkov na rok 2008  sumu 165.600 tis. Sk. Čerpanie týchto prostriedkov za rok 2008 bolo vo výške 154.318.981,30 Sk

Čerpanie nákladov podľa účtovných skupín:

Účtovná skupina 50 – materiálové náklady        – rozpočet    –  12.610 tis. Sk
						          – skutočnosť – 16.043 tis. Sk

Účtovná skupina 51 – služby                               –  rozpočet    – 27.724,9 tis. Sk
						         – skutočnosť – 24.492 tis. Sk

Účtovná skupina 52 – osobné náklady                – rozpočet    –   55.976 tis. Sk
						         – skutočnosť –   56.924 tis. Sk 

z toho mzdové náklady                                            – rozpočet      –    37.226 tis. Sk
                                                                                 – skutočnosť  –    40.485 tis. Sk

Vrátane nákladov na OON, ktoré boli vo výške 1.335 tis. Sk)
Prekročenie osobných nákladov bolo vykryté vlastnými príjmami organizácie.

Účtovná skupina 53 – dane a poplatky              – rozpočet    –          570 tis. Sk  
      						        – skutočnosť –          563 tis. Sk

V tejto sume je zahrnutá daň z nehnuteľnosti vo výške 546 tis. Sk. 
Daň z príjmu vo výške 675 tis. Sk je zaúčtovaná na účte 591.

Účtovná skupina 54 – ostatné náklady             – rozpočet     –                0 tis. Sk
						       – skutočnosť  –        1.096 tis. Sk

Účtovná skupina 55 – odpisy                          – rozpočet    –                    0 tis. Sk
						   – skutočnosť –            14.285 tis. Sk

Účtovná skupina 56 – finančné náklady        - rozpočet -                     320 tis. Sk
                                                                           - skutočnosť -              2.518 tis. Sk

Odpisy DIHM a DINM sa nerozpočtujú a  účtujú sa v zmysle postupov o účtovaní príspevkových organizácií vo vecnej a časovej súvislosti v prospech účtu 682. (Nevykrývajú sa z prostriedkov bežného transferu).

Tržby za vlastné výkony a predaj služieb sme dosiahli v roku 2008 vo výške  6.242 tis. Sk, z toho:

•	tržby zo vstupného do expozícií  1.915 tis. Sk
•	za predaj vlastných publikácií cudzím odberateľom  53 tis. Sk
•	nájomné za prenájom nebytových priestorov v Bratislave, Ružomberku a na zámku vo Zvolene  2.958 tis. Sk
•	za uverejnenie reklamy ,vyhotovenie fotografií, zapožičanie diapozitívov a ubytovanie zamestnancov v hosťovských izbách vo Zvolene, Strážkach a Pezinku 1.316 tis. Sk

Na účtoch účtovej skupiny 61 až 67 vykazujeme celkom Sk 4.002 tis., čo predstavuje pohyb na účte 613 zmena stavu výrobkov, aktiváciu vlastných výrobkov do predaja, tržby z predaja DIHM a DINM, použitie vytvorenej rezervy, kurzové zisky a náhradu škody.
Na účte 687 vykazujeme Sk 92 tis., táto čiastka predstavuje použitie finančných darov  na presne stanovený účel.

Slovenskej národnej galérii bol pre rok 2008 schválený rozpočet vo výške  81.731 tis. Sk.
Po 14 rozpočtových opatreniach bol našej organizácii upravený rozpočet na sumu 97.200,9 tis. Sk - prevádzkové dotácie. 
Skutočné náklady v SNG za rok 2008 predstavovali sumu 116.596 tis. Sk.
Výnosy z hlavnej činnosti organizácie celkom boli 114.373 tis. Sk, z toho tržby predstavujú čiastku 6.242 tis. Sk.
Za obdobie roka 2008 je teda výsledkom hospodárenia organizácie účtovná strata vo výške 
-2.223 tis. Sk.
Záporný účtovný výsledok hospodárenia je spôsobený skutočnosťou, že výdavky na mzdy za mesiac december 2008 vo výške 4.304.561,00 Sk budú realizované až v mesiaci január 2009.
V skutočnosti je po zohľadnení tohto faktu výsledkom hospodárenia za rok 2008 kladný hospodársky výsledok vo výške + 2.081.561,00 Sk.

6. Personálne otázky

Limit zamestnancov – stanovený rozpisom MK SR pre rok 2008            174
Skutočnosť za rok 2008                                                                                 172

Priemerný evidenčný stav zamestnancov počas roka 2008                        178
Evidenčný stav zamestnancov k 31.12.2008                                                 175     100%
                              z toho ženy                                                                          100      57%

Evidenčný stav zamestnancov podľa pracovísk k 31.12.2008:                  175
Bratislava                                                                                                         138
Zvolen                                                                                                                20
Strážky                                                                                                                 9
Ružomberok                                                                                                        6
Pezinok                                                                                                                2

Evidenčný stav zamestnancov podľa centier SNG
Úsek  generálneho riaditeľa (vrátane strážnikov a dozorcov)                           50          29%
Centrum Umeleckých zbierok                                                                           37          21% 
Informačno-dokumentačné centrum                                                                  12           7%
Centrum pre marketing a vzťahy s verejnosťou                                                10           6%
Ekonomicko-prevádzkové centrum (vrátane vysunutých pracovísk)                66         37%

Počet zamestnancov pracujúcich na skrátený úväzok k 31.12.2008           15           9%            

Priemerný prepočítaný stav zamestnancov SNG za rok 2008                   172
Zamestnanci v mimo evidenčnom stave                                                          5                  Z toho materská dovolenka a rodičovská dovolenka                                          3
Dlhodobé neplatené voľno                                                                                  2

Zamestnanci so ZPS k 31.12.2008                                                                      5
                     So ZŤP k 31.12.2008                                                                     0
Priemerne prepočítaný stav ZPS a ZŤP za rok 2008                                     5

Pracovné zaradenia zamestnancov k 31.12.2008
Vedúci zamestnanci                                                                                            25         14%
Odborní zamestnanci                                                                                          58         33%
Administratívni zamestnanci                                                                              17         10%
Ostatní                                                                                                                 75         43%

Priemerný dekrétový plat zamestnancov k 31.12.2008                         16 432,-Sk/mesiac

V roku 2008 bolo uzatvorených 17 pracovných pomerov
                             ukončených   31 pracovných pomerov

Štruktúra zamestnancov podľa vzdelania 
Spolu                                                                                                                  175         100%
vysokoškolské vzdelanie s vedeckou hodnosťou                                                  9             5 %
vysokoškolské vzdelanie                                                                                      51          29 %
úplné stredoškolské vzdelanie                                                                              95          54 %
stredné odborné vzdelanie                                                                                    14            8 %
základné vzdelanie                                                                                                 6             4 % 

Veková štruktúra zamestnancov
18 až 25 rokov                                                                                                        3            2 %
26 až 30 rokov                                                                                                        7            4 %
31 až 35 rokov                                                                                                      18           10 %
36 až 40 rokov                                                                                                      18           10 %
41 až 45 rokov                                                                                                      17           10 %
46 až 50 rokov                                                                                                      17           10 %
51 až 55 rokov                                                                                                      40           23 %
56 až 60 rokov                                                                                                      25           14 %
nad 60 rokov                                                                                                         30           17 %

Organizačná štruktúra
Slovenská národná galéria v zmysle Zriaďovacej listiny a Organizačného poriadku svoju činnosť zabezpečuje 5 hlavnými úsekmi s počtom 225 systemizovaných miest. K 31. 12. 2008 je obsadených 175 pracovných miest.

Úsek generálnej riaditeľky – počet systemizovaných miest 64 zamestnancov (vrátane zamestnancov OBO, dozorcov a strážnikov), počet obsadených pracovných miest 50.
▪ pod priamym vedením GR zabezpečuje plnenie úloh, ktoré patria do priamej pôsobnosti generálnej riaditeľky (Sekretariát GR, Referát zahraničných vzťahov, Kontrolný referát,  Personálne oddelenie, Oddelenie bezpečnosti a ochrany).

Umelecké zbierky – počet systemizovaných miest 46, počet obsadených pracovných miest 37.
▪ centrum pripravuje a realizuje všetky činnosti, ktoré sú spojené s akvizičnou, vedecko-výskumnou, teoretickou a expertíznou, dokumentačnou, reštaurátorskou a prezentačnou činnosťou v súvislosti so zbierkovým fondom SNG (Sekretariát RUZ, Zbierky starého umenia, Zbierky moderného a súčasného umenia, Zbierky architektúry, úžitkového umenia a dizajnu, Reštaurátorské ateliéry, Oddelenie depozitárov, akvizícií  a správy zbierok, Výstavné oddelenie, Fotoateliér a fotoarchív).

Informačno-dokumentačné centrum – počet systemizovaných miest  14, počet obsadených pracovných miest 12.
▪ centrum buduje, spracováva, využíva a prezentuje informačno-dokumentačné fondy zbierkových predmetov, knižničné a archívne fondy z oblasti dejín a teórie výtvarného umenia, zabezpečuje metodicko-poradenské a koordinačné aktivity v oblasti galerijnej činnosti v SR (Galerijno-informačné centrum, Knižnica, Archív výtvarného umenia).

Komunikačné centrum –  počet systemizovaných miest 15, počet obsadených pracovných miest 10.
▪ centrum navrhuje, plánuje, pripravuje a realizuje marketingové a komerčné činnosti, koordinuje a rozvíja vzťahy s verejnosťou, realizuje výchovno-vzdelávacie aktivity a plní funkciu programového, edičného a multimediálneho centra (Oddelenie pre marketing a vzťahy s verejnosťou, Oddelenie pre výchovu a vzdelávanie, Programové oddelenie, Edičné oddelenie, Oddelenie audiovizuálnej techniky a multimédií).

Ekonomicko-prevádzkové centrum – 86 systemizovaných miest (vrátane vysunutých pracovísk), obsadených  pracovných miest 66.
▪ centrum vykonáva, zabezpečuje a riadi všetky ekonomicko-finančné a hospodársko-prevádzkové procesy v SNG. Zabezpečuje dodržiavanie zásad hospodárnosti a efektívneho využívania hmotných a finančných prostriedkov a zdrojov organizácie (Sekretariát riaditeľa EPC, Oddelenie prevádzky, Oddelenie správy majetku, Ekonomické oddelenie, Správa vysunutých pracovísk – SNG Zvolenský zámok, SNG Kaštieľ Strážky, SNG Galéria Ľ. Fullu Ružomberok, SNG Galéria insitného umenia Pezinok).

V roku 2008 boli úlohy na úseku personálnej práce zamerané najmä na uvedenie do prevádzky nového informačného systému SOFTIP, na spracovávanie personálnych a mzdových činností. Skontrolovala a doplnila sa nová databáza údajov, vykonali sa priebežne všetky aktualizácie  v novom systéme, podľa potrieb SNG.
Pokračovalo sa v realizácii úloh vyplývajúcich z Bezpečnostného projektu organizácie na ochranu osobných údajov, v zmysle prijatých opatrení MK SR.
V oblasti permanentného vzdelávania zamestnancov sa venovala pozornosť najmä zmenám v legislatíve a zabezpečilo sa preškolenie všetkých zamestnancov, ktorí pracujú v oblasti finančných služieb v dôsledku  prechodu  na  novú menu - €.

7. Ciele a prehľad ich plnenia

Hlavné ciele organizácie stanovuje zriaďovacia listina SNG a pre bežný rok boli rozpracované v schválenom pláne hlavných úloh organizácie. Ťažiskové, prioritné činnosti SNG sú orientované na nasledujúce činnosti:

A. Zbierkový fond

Akvizície

V roku 2008 realizovala SNG nákup výtvarných diel do svojich zbierkových fondov v rámci akvizičného programu na základe prerokovania v jednotlivých komisiách na tvorbu zbierok. Uskutočnili sa riadne zasadnutia troch komisií na tvorbu zbierok. Akvizičná stratégia bola zameraná na postupné dopĺňanie fondov jednotlivých zbierok tak, aby sa zapĺňali medzery (žánrové, ikonografické, autorské súbory atď) a z umelecko-historického hľadiska vznikali súbory, využiteľné najmä pri tvorbe stálych expozícií a  výstavných  projektov SNG.

Zbierky starého umenia boli nákupom obohatené o dve polychrómované drevorezby anjelov z polovice 18. storočia (zbierka umenia baroka) a kolekciu grafík – lepty a rytiny zo 17. a 18. storočia (zbierka starej kresby a grafiky).
Zbierky moderného a súčasného umenia a fotografie a Zbierky úžitkového umenia, dizajnu a architektúry boli nákupom doplnené o diela D. Lehockej, M. Kvetána, S. Pekára, J. Jankoviča, M. Adamčiaka; darmi o súbor z diela V. Dedečka a práce V. Hegerovej, N. J. de Vriesa, I. Bogdana, P. Procházku, K. Kállaya.
Do zbierky insity nákupom pribudli  dve diela významnej českej autorky, predstaviteľky art brut, A. Zemánkovej; darom SNG získala významný súbor diel autorov insitného umenia.  

Celkovo bolo v roku 2008 zadministrovaných 11 kúpnych a 16 darovacích zmlúv, na základe ktorých SNG nadobudla a v prírastkovej knihe zaevidovala 231 zbierkových predmetov,  z toho zakúpených bolo 92 zbierkových predmetov v hodnote 1 071 008,97 Sk (70 000,00 Sk poskytnutých SNG účelovým príspevkom sponzorom na nákup diel A. Zemánkovej).

Starostlivosť o zbierkové predmety

V roku 2008 zabezpečovala SNG štandardné úlohy spojené  s akvizíciami, odbornou dokumentáciou (prvostupňovou), uložením a ochranou zbierkových predmetov a deponátov v depozitároch SNG prostredníctvom činností Oddelenia depozitárov a správy zbierok. Oddelenie spracovávalo aj  operatívnu bežnú agendu súvisiacu s prípravou zbierkových predmetov na  prezentačné účely, s pohybom diel (interný pohyb, výpožičky) a ich lokalizáciou. 
V súvislosti s prípravami podujatí k 60. výročiu založenia SNG pracovníci oddelenia okrem prípravy a realizácie početných zvozov zbierkových predmetov z vysunutých pracovísk asistovali pri príprave projektov a propagácii SNG (napr. sprístupňovanie priestorov depozitárov pre potreby propagácie pre elektronické i printové médiá a i.).

Revízie zbierkového fondu:
•	revízia zbierkového fondu BIB (dohodová zápožička, Bibiana, máj 2008);
•	mimoriadna revízia fondu UPV (v súvislosti so zmenou správcu depozitára, máj 2008);
•	mimoriadna revízia zbierky maliarstva 20. storočia;
•	revízia zbierkového fondu maliarstva (prebieha, ukončenie 2009).

V roku 2008 sa  realizovali ďalšie aktivity v súvislosti s digitalizáciou zbierok (súčasť projektu informatizácie a digitalizácie), na ktorej sa podieľali i kurátori zbierok a príslušní správcovia depozitárov. 

Celkom bolo oddelením spracovaných 27 zmlúv o nadobudnutí zbierkových predmetov a 50 zmlúv o výpožičke zbierkových predmetov, v rámci ktorých bolo zapožičaných 500 diel; v prípade výpožičiek do zahraničia bola spracovaná príslušná dokumentácia vrátane súhlasu zriaďovateľa s dočasným vývozom zbierkových predmetov. V rámci vnútorného  pohybu zbierkových predmetov bolo vydaných 125 príkazných listov (pohyb cca 1000 diel – reštaurovanie, fotodokumentácia, príprava a inštalácia výstav k 60. výročiu SNG).

Reštaurovanie zbierkových predmetov

Ťažiskom činnosti reštaurátorských ateliérov v roku 2008 bola príprava diel pre výstavné projekty súvisiace zo šesťdesiatym výročím založenia Slovenskej národnej galérie a výstavu Slovenský obraz (anti-obraz) v jazdiarni Pražského hradu (reštaurovanie prezentovaných diel nielen zo zbierok SNG, ale aj z ďalších galérií na Slovensku, napríklad reštaurovanie veľkorozmerného obrazu E. Gwerka Cestujúci zo SG B. Bystrica).   
Najväčší objem prác sa realizoval na dielach autorov z tzv. košického okruhu, z desiatich vystavených diel si šesť vyžiadalo viac-menej kompletný reštaurátorský zásah, a dielach autorov generácie 1909. Neoddeliteľnou súčasťou malieb prvej polovice 20. storočia sú rámy, ich  konsolidácia bola často časovo rovnako náročná ako reštaurovanie samotnej maľby (napr. rekonštrukcia zdecimovaného blondelu pre maľbu J. Želibského). 
Najzložitejšou úlohou bolo reštaurovanie malého zvlneného plátna nalepeného na preglejke, obraz Vdova od L. Mednyánszkeho, najefektnejší výsledok sa dosiahol na obraze M. Benku Po búrke. 
Osobitnú kapitolu predstavovali práce súvisiace s vystavovaním obrazom A. Jasuscha Kolobeh života na výstavách 111 diel zo SNG a Slovenský obraz (anti-obraz); rozmernosť maľby (s rámom 3×3 m) si vyžiadala dvojnásobnú úplnú demontáž na mieste pôvodného exponovania diela, transport vo zvinutej podobe a následné napnutie a osadenie rámom v novom výstavnom priestore. 
Zo zbierky barokového umenia bolo ukončené kompletné reštaurovanie diela Klaňanie troch kráľov z Kremnice. Rozpracovaný je gotický oltár  z Vojnian z 13. storočia; z najnovšej akvizície gotického umenia sa realizuje reštaurátorský výskum skulptúry nemeckej proveniencie Madona s dieťaťom z 13. storočia.  
Pracovníci Reštaurátorských ateliérov uskutočnili početné obhliadky kondičného  stavu diel v rámci procesu  výpožičiek a interného pohybu zbierkových predmetov. Participovali tiež na prebiehajúcich procesoch revízií zbierkových fondov a digitalizácie zbierkových predmetov SNG.

Celkovo bolo za uvedené obdobie kompletne zreštaurovaných 24 diel, ošetrených 118 zbierkových predmetov. V štádiu rozpracovania je 11 zbierkových predmetov. 
Dobových rámov bolo zreštaurovaných 8, ošetrených 45 a rozpracované sú 2.

Fotodokumentácia zbierkových predmetov

Pracovníci fotoateliéru a fotoarchívu SNG sa sústredili na participáciu na príprave schválených výstav a edičných výstupov, ako aj na realizáciu objednávok z interného prostredia SNG (dokumentačné činnosti, tlačové konferencie, vernisáže, programové a sprievodné podujatia a pod.) a pre externých žiadateľov. 
Všetky vyhotovené fotografické práce (negatívy, fotografie, diapozitívy) boli zaevidované v inventárnych knihách a uložené v registračných skriniach; o ich pohybe sa vedie písomná evidencia. Digitálne snímky sa archivujú na CD nosičoch a externom harddisku; pri archivácii a sprístupňovaní digitálnych snímok postupujú poverení pracovníci v súlade s Informačno-dokumentačným centrom, ktoré je garantom a spolurealizátorom procesov súvisiacich s digitalizáciou v SNG.

Celkovo bolo vyhotovených: 
5 390 nových záberov (z toho 2 020 záberov – dokumentácia zbierkových fondov SNG 
a 3 370 pre edičné projekty, reštaurátorskú dokumentáciu, študijné a prezentačné   účely, ako 
aj na základe požiadaviek externých žiadateľov)
598 fotografií 
208 diapozitívov.

B. Vedecko-výskumná činnosť

Poverení odborní pracovníci pokračovali v riešení stanovených vedecko-výskumných úloh: výskumné a prípravné práce na projektoch 60 rokov otvorené; 111 diel zo Slovenskej národnej galérie; Slovenský obraz (anti-obraz)/ 20. storočie v slovenskom výtvarnom umení; Umenie 1985 – 1995; Novoveké umenie východného Slovenska. Pokračovali prípravné práce na ďalších výstupoch dlhodobého výstavno-edičného cyklu SNG Dejiny slovenského výtvarného umenia – Renesancia a 19. storočie a na ostatných  plánovaných odborných projektoch SNG.
V rámci projektov zahraničnej spolupráce SNG roku 2008 pokračovala v príprave výstavy Neskorogotického umenia Slovenska pre Múzeum Cluny (Paríž, 2010) a projektu Ján Rombauer (2009 – 2010,  spolu so Šarišskou galériou v Prešove). V spolupráci so Spoločnosťou Júliusa Kollera prebiehal výskum umeleckého odkazu Júliusa Kollera v súvislosti s prípravou medzinárodného projektu konferencie (2009) a výstavy (2010), venovaných autorovmu dielu.

Odborní pracovníci SNG popri svojich základných pracovných úlohách (súvisiacich s prípravou akvizícií a  výskumami jednotlivých zbierok so zámerom ich odborného spracovania a  prezentácie v budúcich expozičných a publikačných projektoch) participovali na celom rade bádateľských projektov. Ich výstupmi boli najmä:
•	publikačné príspevky v publikáciách a domácich i zahraničných odborných periodikách;
•	účasť na projektoch medzinárodnej spolupráce: participácia na bádateľských projektoch, napr.  Architektúra Československa, Čiech a Slovenska v 20. storočí - antológia dokumentov, programov a manifestov, v spolupráci s IUV VŠVU v Bratislave a VVP AVU v Prahe; grant Culture 2007 na projekt Architektúra a interiérový design v strednej Európe na začiatku 20. storočai – Josef Hoffmann a Dušan Jurkovič, s MG v Brne; 
•	participácia na projektoch a grantoch: Elektronická encyklopédia výtvarného umenia na Slovensku, projekt Ústavu dejín umenia SAV, PÚ SR a SNG (financovaný APVV); Osobnosti a súvislosti v umení 19. storočia na Slovensku, grant VEGA 1/2247/25; Hudobné motívy vo výtvarnom umení, grant VEGA; Sakrálna rezba raného baroka v Šariši, grant VEGA a i.; 
•	prednášky a prezentácie na domácich a medzinárodných konferenciách: Achieving freer Circulation of Cultural Artifacts, Salzburg Global Seminar, Salzburg;                                   700 rokov prítomnosti rehole minoritov na Spiši a v Levoči, SNM – SM Levoča; Rod Révai v slovenských dejinách, SNK, SAV, SNM, TG, Martin; A poszonyi Szent Márton-templom Alamiznás Szent János ereklyéi, Orságos Történész Muzeológukus Konferenciája; Charles le Brun: Apoteóza Ľudovíta XIV., Francúzsky inštitút v Bratislave;  Sv. Vojtech v slovenských dejinách, Banská Bystrica; Špecifický ženský svet? Povolanie a profesia z pohľadu gender history, Historický ústav SAV Bratislava a ďalšie.

Odborní pracovníci SNG pracovali aj ako členovia odborných komisií, súťažných porôt a redakčných rád odborných periodík prednášali na domácich i zahraničných školách                     (Univerzita Komenského v Bratislave, Vysoká škola výtvarných umení v Bratislave, Visiting scholar Robert Morris University Pittsburgh a i. ); kurátori SNG pripravili viaceré projekty pre inštitúcie na Slovensku i v zahraničí.

C. Expozičná a výstavná činnosť

I.  V ý s t a v y   a   e x p o z í c i e   S N G  –  B r a t i s l a v a  

SNG Bratislava – domáce výstavy

1. Majstrovské dielo zo zbierok SNG.  Neznámy viedenský maliar: Kristus na Olivovej hore. Okolo 1420 – 1440 (reštaurovala Alena Kubová)
Kurátor výstavy: Dušan Buran
Miesto: SNG, Vodné kasárne, 1. poschodie, rizalit
Termín: 4. marec – 3. november 2008

2.  Rudolf Sikora – Sám proti sebe
Kurátor výstavy: Aurel Hrabušický
Miesto: SNG Bratislava, Esterházyho palác (1. a 2. poschodie, átrium), Dom umenia
Termín: 1. apríl – 8. jún 2008

3.  111 diel zo Slovenskej národnej galérie
Kurátori výstavy: Dušan Buran, Katarína Müllerová
Miesto: SNG Bratislava, Esterházyho palác (1. poschodie)
Termín: 26. jún – 5. október 2008

4.  60 rokov otvorené
Kurátorky výstavy: Alexandra Kusá, Zuzana Ludiková
Miesto: SNG Bratislava, Esterházyho palác (2. a 3. poschodie)
Termín: 26. jún – 5. október 2008

5.  Všetko o múzeu
Kurátorka výstavy: Vladimíra Büngerová
Miesto: SNG Bratislava, Esterházyho palác (suterén)
Termín: 26. jún – 5. október 2008

6.  Nonkonformisti. Druhá ruská avantgarda 1955 – 1988 zo zbierky Bar-Gera 
Kurátorka výstavy: Katarína Bajcurová
Miesto: SNG Bratislava, Esterházyho palác (2. a 3. poschodie)
Termín: 13. október 2008 – 22. február 2009

7.  Majstrovské dielo zo zbierok SNG. Mytologická scéna 	(reštaurovala Petra Hoffstädterová-Dostálová)
Kurátor výstavy: Katarína Beňová
Miesto: SNG, Vodné kasárne, 1. poschodie, rizalit
Termín: 4. november 2008 – 5. júla 2009

8. Mestské zásahy 
Kurátorka výstavy: Monika Mitášová
V spolupráci s GRUNT
Miesto: SNG, Esterházyho palác, suterén
Termín: 4. 12. 2008 – 15. 3. 2009

SNG Bratislava – výstavy v iných inštitúciách

1. Milan Laluha – Z tvorby
Kurátorka výstavy: Katarína Bajcurová 
Sprievodné podujatie výstavy SNM ako?sme žili
Miesto: SNM Bratislava, Vajanského nábr.
Termín: 1. 7. – 30. 8. 2008

SNG Bratislava – prevzaté výstavy zo zahraničia

1.  České a slovenské sklo v exile
Kurátorka výstavy: Sylva Petrová
Odborná spolupráca za SNG: Vladimíra Büngerová
Miesto: SNG Bratislava, Esterházyho palác (1. poschodie)
Termín: 26. február – 11. máj 2008

2.  Thomas Hoepker 
Kurátor výstavy: Václav Macek
Odborná spolupráca za SNG: Aurel Hrabušický
Miesto: SNG Bratislava, Esterházyho palác (2. a 3. poschodie)
Termín: 5. november – 30. november 2008

3.  Eva Kmentová 
Kurátor výstavy: Dušan Brozman
Odborná spolupráca za SNG: Katarína Müllerová
Miesto: SNG Bratislava, Esterházyho palác (1. poschodie)
Termín: 18. december 2008 – 22. február 2009

II.   S N G  –  v y s u n u t é   p r a c o v i s k á

Zvolen

1. Reštaurátor Franz Storno st. (1821 – 1907)
Kurátori výstavy: Melinda Kiss, Soproni Múzeum, Sopron; Bernadett Grasl, Városi Művészeti Múzeum, Győr; Dušan Buran, SNG Bratislava
Miesto: Zámok, západné krídlo
Termín: 5. august – 16.  november 2008

Strážky

1. Ars inter Arma / Umenie a kultúra raného novoveku na východnom Slovensku
Kurátorka výstavy: Katarína Chmelinová
Miesto: kaštieľ, prízemie
Termín: 4. október 2008  – 12. apríl 2009

Pezinok

1. Trojruža, Lomidrevo, Janko Hraško ... v tvorbe Ľ. Fullu a Š. Meliša
Kurátorka výstavy: Katarína Čierna
Miesto: Pezinok, Schaubmarov mlyn
Termín: 12. február – 11. máj 2008

2. Art brut a Outsider Art z majetku SNG
Kurátorka výstavy: Katarína Čierna
Miesto: Pezinok, Schaubmarov mlyn
Termín: 17. máj – 30. október 2008

3. Počul som spievať anjelov
Kurátorka výstavy: Katarína Čierna
Miesto: Pezinok, Schaubmarov mlyn
Termín: 30. november – 31. január 2009

Ružomberok

1. Andy Warhol. Kolekcia serigrafií Campbellových polievok
Kurátorka výstavy: Katarína Müllerová
Miesto: GĽF, kabinet kresby a grafiky, prízemie
Termín: 3. jún – 5. august 2008

III.  V ý s t a v y   S N G   d o   z a h r a n i č i a

1. Magická architektúra 
Kurátorka výstavy: Katarína Čierna
Miesto: Nemecko, Kunsthaus Kannen, Münster
Termín: 2. marec – 12. máj 2008

2. Milan Laluha
Kurátorka výstavy: Katarína Bajcurová
Miesto: Budapešť, Slovenský inštitút
Termín: 10. apríl – 16. máj 2008

3. Medzi tradíciou a modernou
Kurátorky výstavy: Alexandra Homoľová, Beata Jablonská
Miesto: Kyjev, Ukrajina
Termín: 12.5. – 15.6.2008

4. European Outsider Art Fair Vienna 
(prezentácia Trienále insitného umenia a zbierky Insity v SNG) 
Kurátorka výstavy: Katarína Čierna
Miesto: Rakúsko, National Bibliothek, Viedeň
Termín: 29. máj – 1. jún 2008

5. Stratený čas? Slovenská dokumentárna fotografia 1969 – 1989 (výber)
Kurátori: Petra Hanáková, Aurel Hrabušický
Miesto: Berlín, Slovenský inštitút 
Termín: 9. 7. – 7. 9. 2008

6. Bienále architektúry Benátky 
Kurátorky výstavy: Monika Mitášová, Alexandra Kusá
Miesto: Česko-slovenský pavilón Benátky, Taliansko
Termín: 14. september – 23. november 2008

7. Slovenský obraz  (anti-obraz)/ 20. storočie v slovenskom výtvarnom umení
Kurátori výstavy: Katarína Bajcurová, Aurel Hrabušický, Katarína Müllerová
Miesto: Jazdiareň Pražského hradu
Termín: 27. október 2008 – 1. marec 2009

8. Jozef Jankovič
Miesto: Berlaymont, EK Brusel, Belgicko
(deinštalácia výstavy)

IV.  S t á l e  e x p o z í c i e

Strážky

1.	Ladislav Mednyánszky a Strážky, Portrét 17. – 19. st., Historická knižnica
Kurátorky: Katarína Beňová, Katarína Chmelinová
Miesto: kaštieľ Strážky
Termín: október 2008

Ružomberok

2.	Expozícia Ľudovíta Fullu – doplnenie 
Kurátorka výstavy: Alexandra Kusá
Miesto: GĽF Ružomberok
Termín: jún 2008

Pezinok

3.	Stála expozícia insitného umenia
Kurátorka výstavy: Katarína Čierna
Miesto: Schaubmarov mlyn Pezinok
Termín: jún 2008

V.  V ý s t a v y   p r e c h á d z a j ú c e   z   r o k u   2 0 0 7    a   
 p r i p r a v o v a n é  v ý s t a v y   a   e x p o z í c i e

1.  Stratený čas? Slovensko v dokumentárnej fotografii 1969 – 1989
Miesto: SNG Bratislava, Esterházyho palác (1. a 2. poschodie)
Termín: do 2. marca 2008

2. Návrat Štefana Schwartza
Miesto: SNG Bratislava, Esterházyho palác (3. poschodie)
Termín: do 17. februára 2008

3. Majstrovské dielo zo zbierok SNG – Kremnický krucifix 
Miesto: SNG, Vodné kasárne, 1. poschodie, rizalit
Termín: do 4. marca 2008

4. Gloria in Excelsis Deo
Miesto: Pezinok , Schaubmarov mlyn
Termín: do  10. februára 2008

5. Ruže, ružičky... v tvorbe Ľudovíta Fullu a Ferdinanda & Alexandra 	Salzmannovcov
Miesto: GĽF, prízemie, kabinet kresby a grafiky
Termín: do  31. januára 2008

6. Magická architektúra 
Miesto: Nemecko, Erlangen, Stadtmuseum
Termín: do 20. januára 2008

7.	DSVU –  Renesancia
Termín: 2009			

8.	Osemdesiate roky
Termín: 2009

D. Metodická, informačná a dokumentačná činnosť

Galerijné informačné centrum
Nosnou úlohou GIC bol už tradične projekt Centrálna evidencia diel výtvarného umenia – Informačný systém pre zbierkotvorné galérie (CEDVU – ISG. Jeho výstupy saturovali požiadavky interných a externých historikov umenia a odborných pracovníkov z oblasti teórie a dejín umenia, študentov dejín umenia a výtvarného umenia, odborných pracovníkov galérií a múzeí v SR, pracovníkov MK SR, policajného zboru a Interpolu, ako aj potreby Oddelenia depozitárov a správy zbierok SNG (výstupy z centrálnej databázy pri realizácii výpožičiek a pri pohybe diel, pri zápise trvalej i dočasnej lokalizácie diel a pri vykonávaní revízií zbierok), Komunikačného centra SNG atď. Pokračovala spolupráca s galériami a múzeami pri dopĺňaní a revidovaní informačných záznamov v centrálnej databáze a dokumentačných kariet v centrálnom katalógu zbierok výtvarného umenia. V roku 2008 pribudlo do centrálnej databázy 740 nových dokumentačných záznamov diel výtvarného umenia zo zbierok SNG a galérií v SR. Na základe žiadostí interných a externých používateľov centrálnej evidencie sa realizovali autorské a náročné tematické rešerše – spolu 149 výstupov. 
Výrazne sa pokročilo v digitalizácii zbierkových predmetov spravovaných SNG .

V roku 2008 sa v rámci riešenia a realizácie projektu CEDVU – ISG realizovali tieto činnosti:
–	riadenie projektu ISG – CEDVU 2007; 
–	pokračovanie v riešení  projektu v piatich definovaných základných oblastiach: 1. digitalizácia, 2. dlhodobá archivácia, 3. katalogizácia, 4. akvizícia, správa zbierok a depozitárov, výpožičný systém, modul pre reštaurovanie a 5. prezentácia;
–	finalizácia migrácie ostrých dát SNG a 3 galérií SR do centrálnej databázy projektu; príprava dát troch ďalších galérií na migráciu (Galéria mesta Bratislavy, Galéria M.A.Bazovského Trenčín, Považská galéria umenia Žilina); 
–	testovanie a zavádzanie ISG – CEDVU 2007 v odborných útvaroch SNG; riešenie internetovej infraštruktúry a konektivity participujúcich galérií v SR;
–	pokračovanie v školení odborných pracovníkov  SNG a spolupracujúcich galérií (Galéria mesta Bratislavy, Považská galéria umenia Žilina, Galéria M.A. Bazovského Trenčín) na prácu s novým softvérom; spracovanie a sprístupnenie dokumentu „Pravidlá katalogizácie výtvarných diel v novom softvérovom riešení CEDVU – ISG; 
–	dopracovanie ďalšieho modulu v rámci základného SW ISG – CEDVU 2007 –  Akvizičný modul; finalizácia prác na module WEB prezentácia projektu CEDVU;
–	na základe spracovania komplexnej analýzy v oblasti zhotovenia rozmnoženín výtvarných diel a ich sprístupňovanie cez internet vypracovanie návrhu riešenia a ďalšieho postupu pri prezentovaní diel cez internet;
–	analýza pre ďalší modul Správa zbierok a depozitárov vrátane výpožičnej agendy, analýza pre modul Reštaurovanie diel;
–	súčinnosť a spolupráca s riešiteľským tímom projektu „DIS MK SR“;
–	riešenie konsolidácie termínov v používaných tezauroch a riadených slovníkov projektu ISG – CEDVU;
–	pokračovanie v tvorbe metodiky pre digitalizáciu a v masívnej a komplexnej digitalizácii zbierkových fondov SNG – zbierky gotiky, baroka a 19. storočia v Bratislave, Strážkach a Zvolene; 
–	metodická pomoc  zbierkotvorným galériám pri digitalizácii výtvarných diel pre účely prezentácie a dlhodobej archivácie; 
–	v Archíve výtvarného umenia SNG pristúpenie k digitalizácii vybraných archívnych fondov – Albumy výstav;
–	 prezentovanie on-line lístkového autorského knižničného katalógu knižnice SNG (skeny katalogizačných lístkov);
–	dopĺňanie záznamov do on-line katalógu knižnice SNG (doteraz v elektronickej podobe skatalogizované knižničné jednotky);
–	výber, implementácia nového SW pre knižnično-informačný systém knižnice SNG, konverzia údajov z systému MAKS; 
–	zabezpečovanie dlhodobej archivácie digitálneho obsahu (najmä publikácií SNG); výber a implementácia vhodného SW riešenia;
–	spolupráca s dodávateľmi ďalších služieb a tovarov: HW, webhosting, online prezentácie, aplikačná, prevádzková a vývojová podpora riešení;
–	účasť na konferencii ICOM – CIDOC v Aténach.

Vedením SNG bol schválený plán masívnej digitalizácie zbierok SNG na rok 2008, ktorý sa od októbra 2008 zabezpečoval internými kapacitami a  externými kapacitami (zbierky 19. stor. a baroka). 
V decembri bol za SNG vyplnený dotazník pre potreby prieskumu východiskovej situácie – podklad pre Štúdiu uskutočniteľnosti projektov prioritnej osi 2 pre OPIS (pamäťové a fondové inštitúcie – digitalizácia).  
SNG pokračovala v plnení predmetu Zmluvy o aplikačnej, prevádzkovej a vývojovej podpore, ktorú v októbri roku 2007 uzavrela s  firmou EEA, s.r.o., ktorá vyvinula základné softvérové riešenie pre CEDVU – ISG. 
Poverení pracovníci GIC sa zúčastňovali na poradách a zasadnutiach pracovných skupín pre informatizáciu kultúry a na prezentáciách riešenia projektu Digitálny informačný systém MK SR. 
Na základe požiadavky SKD MK SR bolo prezentované plnenie Plánu implementácie Stratégie rozvoja múzeí a galérií za oblasť informatizácie a riešenia projektu CEDVU za rok 2008.
Slovenská národná galéria bola na základe prejaveného záujmu prispievať digitálnym obsahom z projektu CEDVU do projektu Europeana – Európska digitálna knižnica prijatá za priameho partnera. Bola uzavretá zmluva o spolupráci a pracovníci GIC vyplnili štrukturovaný dotazník charakterizujúci digitálny obsah pripravený pre projekt Europeana.  SNG sa stala aj účastníkom projektu Europeana Local. 

Okrem projektu CEDVU - ISG pracovníci GIC zabezpečovali metodicko-poradenské a výkonné služby smerom ku galériám v SR a smerom k MK SR a k Štatistickému úradu – vypĺňanie a spracovanie požadovaných výkazov a výročných správ o činnosti SNG a galérií v SR za rok 2007. Participovali na spracúvaní informačných výstupov v elektronickej podobe pre viaceré oddelenia SNG. Zabezpečovali činnosti súvisiace s fungovaním a inovovaním výpočtovej techniky v organizácii vrátane spravovania lokálnej počítačovej siete a využívania služby internet.

Umenovedná knižnica
V knižnici prebiehala akvizícia pravidelnejšie ako v minulých rokoch vďaka účelovému príspevku MK SR. Tak ako aj v iných rokoch najväčším zdrojom akvizície – takmer trištvrtina ročného prírastku  (74,2%) bola získaná výmenou so slovenskými a zahraničnými inštitúciami a darmi od súkromných osôb a inštitúcií.  Ročný prírastok knižničného fondu (938 kn. j.) sa počítačovo spracoval.  Spolu je počítačovo spracovaných 13 648 kn. j. Výstupom z elektronickej databázy bola aj tlač katalogizačných lístkov pre sústavu lístkových katalógov. Doteraz v elektronickej podobe skatalogizované knižničné jednotky sú od roku 2007 on-line sprístupnené na webovej stránke SNG.
Knižnica poskytovala služby čitateľom obvyklou formou. K 31. 12. 2008 evidovala vo svojom fonde 98 796 knižničných jednotiek. Služby knižnice využilo 3333 čitateľov, realizovaných bolo 16 133 výpožičiek. Nákup kníh a periodík sa realizoval úhrnne za 490 620 Sk. 

Archív výtvarného umenia
Priebežne sa vyhľadávali archiválie, spisy, viedla sa evidencia bádateľov, výpožičiek, žiadostí o štúdium, vyhotovovali sa xerokópie, výpožičné reverzy, zabezpečoval sa dohľad nad bádateľmi, poskytovali sa konzultácie k bádaným fondom, zakladali sa sprístupnené fondy a jednotliviny na ich pôvodné miesto, priebežne sa dopĺňala novodobá dokumentácia a albumy výstav. Uskutočnila sa mimoriadna revízia osobných fondov, poskytli sa dokumenty k výstave 60 rokov otvorené, spracoval sa zoznam pracovníkov SNG, tabuľkový prehľad výstavnej činnosti.
Prvostupňovo sa spracovalo:  1524 ks
Druhostupňovo sa spracovalo:  559 ks
Počítačové spracovanie: do SW aplikácie CDS ISIS boli uložené záznamy albumov výstav za rok 2007: 18 ks, pripravili sa albumy výstav z rokov 1950 – 1959 a negatívy z fondov M. Mariani a F. Hideg na digitalizáciu, ukončil sa inventár zbierky reštaurátorských protokolov.
Archiválie sa sprístupňovali prezenčne a absenčne na základe reverzov. Ku koncu roka 2008 archív evidoval 702 375 archívnych jednotiek a registratúra 165 000 kusov spisov. Služby archívu využilo 274 návštev a bolo realizovaných 54 118 ks výpožičiek.
Priebežne sa metodicky usmerňovala spisová služba SNG. Poskytovali sa konzultácie pre pracovníkov SNG. Preberali sa registratúrne záznamy z príručných registratúr do registratúrneho centra. 

E. Propagačná činnosť a vzťahy s verejnosťou 

Cieľom Oddelenia pre marketing a vzťahy s verejnosťou je zabezpečovanie propagácie  a medializácie Slovenskej národnej galérie ako celku a propagovanie jednotlivých výstavných projektov a aktivít smerom k širokej verejnosti. 
V roku 2008 boli ťažiskovými najmä výstavné projekty Rudolf Sikora: Sám proti sebe, České a slovenské sklo v exile, Nonkonformisti / Druhá ruská avantgarda zo zbierok Bar-Gera, Eva Kmentová a najmä projekty k 60. výročiu SNG 111 diel zo zbierok SNG, 60 rokov otvorené a Všetko o múzeu. V tejto súvislosti venovalo oddelenie zvýšenú pozornosť oslovovaniu mediálnych partnerov a sponzorov, ktorí projekty podporili. K 60. výročiu SNG  bola realizovaná rozsiahlejšia reklamná a mediálna kampaň s dôrazom na vonkajšiu reklamu  s mediálnou podporou v printových a elektronických médiách. Každý výstavný projekt sprevádza marketingová propagácia (plachta na priečelí Esterházyho paláca, oudoorova reklamná kampaň podľa objemu finančných prostriedkov) a propagácia v printových a elektronických médiách.
V oblasti mediálnych vzťahov pokračovala i v tomto roku spolupráca so slovenskými printovými a elektronickými médiami, ako aj českými periodikami (denníky: SME, Pravda a Hospodárske noviny, týždenníkmi a mesačníkmi .týždeň, Flashart, Art&Antiques, Múzeum,  Parlamentný kuriér, Slovenské zahraničie a s informačnými magazínmi a programovníkmi Willkommen, What`s On, Enjoy Bratislava, TWIN CITY Journal, Gallery Guide a Kam v Bratislave.
SNG celoročne spolupracovala s agentúrami SITA a TASR. Televízia a rozhlas boli  pravidelne oslovované a prinášali informácie týkajúce sa aktivít v SNG (STV 1, STV 2, SRo – Rádio Slovensko, SRo – Rádio Devín, TA3 a TV Bratislava). Takisto sa nadviazala výrazná spolupráca s novovzniknutým portálom SME TV.
Veľmi dôležitou bola spolupráca s  internetovými portálmi – www.muzeum.sk, www.zoznam.sk, www.kultura.sk, www.kinoserver.sk,  www.centrum.sk, a www.bratislava.sk. Všetky informácie o výstavných projektoch, sprievodných podujatiach, činnosti vysunutých pracovísk SNG sa takisto aktuálne objavovali na internetovej stránke www.sng.sk. 
Oddelenie pre marketing a vzťahy s verejnosťou organizuje tlačové konferencie k jednotlivým výstavným projektom, vydáva tlačové správy a monitoruje ohlasy o činnosti SNG v médiách.
V marketingovej oblasti sa oddelenie zameriavalo na oslovovanie a získavanie partnerov k jednotlivým výstavným projektom. Na základe vopred pripravenej marketingovej stratégie sa hlavný dôraz kládol na  získanie reklamných partnerov, resp. sponzorov na významné výstavné a edičné projekty roku 2008, a to najmä k 60. výročiu SNG a nadviazali sa rokovania so strategickými partnermi k výstavným projektom, ktoré sa budú realizovať v roku 2009. Významná spolupráca počas realizácie všetkých projektov pokračovala i naďalej s firmami Bittner, FoArt, Recar, Q-ex  a  Boomerang Free Cards, Malecón, nadviazala sa spolupráca s firmami J.C.Decaux a Rhapis. Generálnym partnerom SNG je spoločnosť Akzent media / Member of Epamedia.
Oddelenie pre marketing a vzťahy s verejnosťou zabezpečovalo i pravidelnú agendu súvisiacu s povoleniami fotografovania a filmovania vo výstavných priestoroch SNG ako aj so zapožičiavaním diapozitívov a fotografií diel zo zbierok SNG.  

F. Programová činnosť

Programové oddelenie KC SNG v roku 2008 dramaturgicky pripravilo a realizovalo vernisážový (7), derniérový (2), prednáškovo-diskusný (24), hudobný (17), filmový (17) program určený najmä dospelým návštevníkom. 
Program prioritne sprevádzal aktuálne výstavné projekty, ktoré boli otvorené v roku 2008 České a slovenské sklo v exile, Rudolf Sikora / Sám proti sebe, 111 diel zo zbierok SNG, 60. rokov otvorené, Všetko o múzeu, Thomas Hoepker, Nonkonformisti / Druhá ruská avantgarda 1955 – 1988 zo zbierky Bar-Gera, alebo sa viazal k stálym expozíciám resp. prebiehal v kinosále SNG. Programový súbor komentovaných prehliadok výstav, diskusných stretnutí a filmových projekcií prebiehal počas trvania dvoch profilových výstavných projektov roka: výstava r. 2007 / 2008 Stratený čas? Slovensko v dokumentárnej fotografii 1969 – 1988 (12 sprievodných podujatí s účasťou domácich a zahraničných odborníkov v diskusiách, a s filmovou prehliadkou) a 60. výročie vzniku SNG (13 podujatí / kurátorské komentáre Audit – Archív – Autor, koncerty, filmová prehliadka). Obe výstavy boli ukončené derniérovým programom. Ostatné výstavy aj expozície boli predstavené individuálnymi podujatiami (pr. Š. Schwartz / 1 diskusia, R. Sikora / 4 programy, 19. storočie / prezentácia knihy a čítanie z denníkov L. Mednyánszkeho, 20. storočie / prednášky M. Hamadu, I. Mojžišovej Avantgarda 38, nizozemské umenie / prezentácia známok s námetmi diel zo zbierkového fondu SNG a i.). 
Okrem sprievodných podujatí k aktuálnym výstavám programové oddelenie pokračovalo v organizovaní  hudobných cyklov Taliansky operný podvečer, 9. ročník (5),  koncertný spevácky cyklus Momento musicale –- Stretnutia so slovenskou vokálnou budúcnosťou, 3. ročník (5) i samostatných koncertov (piesňový recitál E. Garajovej a M. Lapšanského, koncert SKO a i.). 
Celodenný program Noc múzeí a galérií zostavilo programové oddelenie KC SNG z podujatí vo všetkých výstavných priestoroch a v exteriéri SNG (9 podujatí). 
V rámci interných aj externých aktivít SNG okrem DVD a VHS nosičov využíva možnosť premietania 35 mm filmov v kinosále predovšetkým v rámci dlhodobej spolupráci so Slovenským filmovým ústavom. V kinosále SNG sa uskutočnilo viacero filmových projekcií: Prehliadka slovenských dokumentárnych a hraných filmov k výstave Stratený čas?, Reflexia umenia a obraz umelca v hranom a dokumentárnom filme a SNG v dobových týždenníkoch k 60. výročiu vzniku SNG, festivaly usporiadané v spolupráci s Bibianou – Bienále animovaného filmu a s o.z. Človek v ohrození – festival Jeden svet.
SNG podporuje uskutočňovanie nekomerčných aktivít súvisiacich s umením, poskytuje priestory na ich realizáciu iným subjektom, PO KC tento program koordinuje a zabezpečuje technicky (pr. medzinárodný prednáškový večer Centre for Central European Architecture). 
K jednotlivým programom pripravuje PO textové podklady na pozvánky a propagáciu v tlači, zmluvy, objednávky, spolupracuje okrem oddelení v rámci KC s kurátormi výstav, oddeleniami prevádzky a bezpečnosti zbierok. 
Popri tvorbe a realizácii programu je súčasťou oddelenia audio-video technické zabezpečenie všetkých podujatí SNG podľa požiadaviek kurátorov a jednotlivých centier SNG v priestoroch výstav, expozícií, v kinosále (príp. externá spolupráca, pr. komorný cyklus Hudba a obrazy v Slovenskej filharmónii) a starostlivosť o prístroje počítačovej, ozvučovacej, projekčnej, nahrávacej techniky (oprava, servis, inovácia technického fundusu, nákup spotrebného audio-video-dátového materiálu). 
Programové aktivity sú realizované najmä v čase po 16. – 18.hodine. V roku 2008 sa v dramaturgii a koordinácii PO KC SNG uskutočnilo 68 podujatí s návštevnosťou 6710 osôb.

G. Výchovno-vzdelávacia činnosť

Oddelenie pre výchovu a vzdelávanie zabezpečovalo v roku 2008 svoje úlohy v nadväznosti na celkovú strategickú orientáciu vypracovanú  v oblasti výchovno-vzdelávacej činnosti, s cieľom ďalšieho skvalitňovania odbornej, výchovno-vzdelávacej a metodickej činnosti SNG. Tak ako po minulé roky vzhľadom na prirodzený odchod externých spolupracovníkov – lektorov SNG po skončení vysokoškolského štúdia, vedenie oddelenia uskutočnilo zaškolenie nových externých lektorov, pochádzajúcich z radov študentov vysokých škôl (Katedra dejín výtvarného umenia FiF UK v Bratislave, Katedra kulturológie FiF UK v Bratislave, Katedra estetiky FiF UK v Bratislave, Katedra dejín umenia a kultúry Trnavskej univerzity v Trnave, Katedra výtvarnej výchovy a slovenského jazyka Pedagogickej fakulty UK v Bratislave). Súčasne bol položený dôraz na zabezpečovanie lektorských výkladov a kreatívnych programov (výtvarné animácie) zo strany interných pracovníkov OVV SNG. 
Lektorské sprievody v SNG boli v uplynulom období zamerané na stále  expozície a výstavy. Pokračovalo sa v sprevádzaní návštevníkov dominantnými výstavami SNG, usporiadanými v Esterházyho paláci SNG v Bratislave. Osobitú súčasť tohto typu výchovno-vzdelávacích programov SNG zabezpečovaných Oddelením pre výchovu a vzdelávanie SNG tvorili špecializované lektorské sprievody k výstavám Stratený čas? Slovensko 1969 – 1989 vo fotografickom dokumente, 111 diel zo zbierok SNG a 60 rokov otvorené. Celkom sa v roku 2008 uskutočnilo 361 lektorských sprievodov (z toho pre školy 210 lektorských sprievodov, pre verejnosť 70 lektorských sprievodov, ďalej  61 nedeľných lektorských sprievodov).  Z toho sa uskutočnilo 340 lektorských sprievodov v slovenskom jazyku a 21 cudzojazyčných lektorských sprievodov.
Metodické stretnutia na vysunutých pracoviskách SNG sa uskutočnili v Kaštieli Strážky a v Schaubmarovom mlyne v Pezinku, ďalej to boli metodické stretnutia s pedagógmi bratislavských materských a základných škôl  a pedagógmi Bratislavského kraja, celkom 11 stretnutí. Okrem toho 2 metodické stretnutia spojené s workshopom pre študentov Katedry výtvarnej výchovy Pedagogickej fakulty UK v Bratislave, venované estetickému vnímaniu a interpretácii výtvarného diela. Uskutočnilo sa 11 metodických stretnutí zameraných na odborné školenie lektorov a výtvarných pedagógov SNG v Bratislave k expozíciám a výstavám SNG.
V roku 2008 Oddelenie pre výchovu a vzdelávanie pokračovalo v realizácii výchovno-vzdelávacieho cyklu Dejiny umenia v SNG, v rámci ktorého sa uskutočnili podujatia venované gotickému umeniu Slovenska, barokovému umeniu Slovenska, umeniu 19. storočia na Slovensku a Slovenskému výtvarnému umeniu 20. a 21. storočia. 
V rámci viacročného prednáškového cyklu Povedzme si o tom...  sa uskutočnila prednáška prof. Ľ. Hološku venovaná tvorbe K. Sokola. K prednáškovému cyklu vyšla publikácie Reč obrazu. Klenoty slovenského moderného maliarstva zo zbierok Slovenskej národnej galérie v Bratislave, prinášajúca redakčne spracovaný prepis prednášok Ľ. Hološku (úv. Ľ. Podušel), ktoré odzneli v rámci projektu Povedzme si o tom... na pôde SNG od jeho vzniku. 
Tvorivé dielne patria k dôležitým pravidelným aktivitám VVO. V priebehu roka 2008 sa uskutočnili tvorivé dielne SNG, na ktorých sa využívala tvorivá aktivita detí a mládeže vo výtvarných disciplínach – maľba akrylom, akvarelom, temperou, kresba ceruzou, fixkou, tušom perom a štetcom, pastelom,  farebnými ceruzkami, techniky papierovej koláže, fotokoláže, muchláže, roláže, asambláže i tvorba priestorových objektov z dreva a sadry. 
Výtvarné animácie znásobili činnosť SNG vo vzťahu k verejnosti, a ich kvalita a počet  takisto vzrástli. Na tomto úseku činnosti oddelenia sa zároveň realizovali aj Nedeľné ateliéry v SNG v Bratislave. 
Fun for under Fives – výtvarno-umelecké aktivity venované deťom mladším  ako päť rokov prispeli k rozvoju individuálnej  výtvarnej tvorivej aktivity s dôrazom na rozvoj samostatnej výtvarnej činnosti maloletých detí v sprievode rodičov. 
Arteterapeutické podujatia na pôde SNG boli v roku 2008 určené pre deti a dospievajúcich ľudí, ktorí túžia rozvíjať svoju tvorivosť a hravosť pomocou výtvarných prostriedkov a vyjadrovacích postupov. Výtvary – arteterapeutické podujatia pre dospelých v spolupráci s externými spolupracovníkmi SNG boli určené pre širokú verejnosť a realizovali sa v určených dňoch.
Okrem toho Oddelenie pre výchovu a vzdelávanie zabezpečovalo realizáciu ďalších podujatí : Medzinárodný deň múzeí a galérií – Noc múzeí a galérií 17. . 2008. V rámci tohto podujatia sa uskutočnila séria odborných aktivít: lektorské sprievody na výstavách a v stálych expozíciách SNG, tvorivé dielne a výtvarné animácie v pravidelnej periodicite v určených hodinách a mimo nich počas celého dňa a večera. Celkom 12 podujatí, organizovaných VVO.
Medzinárodný deň detí. Dňa  30. 5. 2008 sa uskutočnil v SNG celodenný kreatívny deň pri príležitosti MDD v rámci ktorého sa usporiadali prehliadky expozícií a výstav SNG, tvorivé dielne, výtvarné animácie pre deti, tanečné a hudobné vystúpenie detí zo ZUŠ E. Suchoňa na Batkovej ul., koncert hudobnej skupiny Redbricks z Bratislavy, detské divadielko, detská diskotéka  a i. (na podujatí sa zúčastnilo 300 detí zo ZŠ z Bratislavy a okolia). 
Výlety za umením
Mimoriadne špecializované lektorské podujatia SNG v Bratislave realizované pre žiakov 
5. ročníka základných škôl mimo Bratislavy v rámci spolupráce s Nadáciou VÚB na bezplatnú prepravu autobusmi a bezplatný vstup do SNG v dňoch 18. 3. – 13. 6. 2008. Toto podujatie malo veľký úspech a návštevnosť, celkom sa uskutočnilo 166 podujatí, na ktorých sa zúčastnilo 3.200 žiakov základných škôl  z celého Slovenska.
Múzeá a galérie
Lektorské sprievody k stálym expozíciám a prechodným výstavám SNG v rámci mimoriadnej jednodňovej ponuky Ministerstva dopravy, pôšt a telekomunikácií Slovenskej republiky, Ministerstva kultúry Slovenskej republiky a Železničnej spoločnosti Slovensko, a.s. na bezplatnú prepravu vlakom a bezplatný vstup do múzeí a galérií patriacich do zriaďovacej pôsobnosti MK SR v dňoch 16.6. – 30.6. 2008. Celkom sa uskutočnilo 11 podujatí, zúčastnilo sa na nich 280 žiakov základných škôl z celého Slovenska.
Detská univerzita
V dňoch  4. 8. 2008 – 8. 8. 2008 sa uskutočnil v SNG cyklus podujatí k Detskej univerzite v Bratislave, v rámci ktorej sa usporiadali tvorivé dielne pre malých a veľkých a animačné programy SNG inšpirované stálymi expozíciami a výstavami SNG. 
Festival Jeden svet
V dňoch  12. 11. –  15. 11. 2008 sa uskutočnil v SNG cyklus podujatí v rámci festivalu Jeden svet (Nadácia Človek v ohrození) v rámci ktorého sa usporiadali tvorivé dielne pre malých a veľkých a animačné programy SNG. 
Bienále animácií Bratislava
V dňoch  15. 10. –  18. 10. 2008 sa uskutočnil v SNG cyklus podujatí v rámci Bienále animácie 2008 v spolupráci s Detským domom umenia Bibiana v Bratislave (tvorivé dielne a animačné programy pre deti v SNG inšpirované filmovými dokumentmi premietanými v rámci tohto podujatia v kinosále SNG).  
Tu a tam (Svet umenia očami detí) 
Ďalší ročník prehliadky detských výtvarných prác z cyklu Tu a tam, predstavujúci vyše 80 prác detí rôznych vekových kategórií, ktoré vznikli v tvorivých dielňach a v rámci animačných programov v SNG (výstava bola sprístupnená  1.6. 2008 a potrvá do 30. 5. 2009). 

Škola v galérii
SNG v roku 2008 (úvodný rok projektu) sústredila najmä na nový spôsob prezentácie stálych zbierok žiakom základných a stredných škôl, ktorý bol realizovaný prostredníctvom šiestich vytvorených tém, na základe ktorých sa deti hravou komunikatívnou formou zbližovali s umením na Slovensku od stredoveku po súčasnosť. Samostatnou témou aj s edičným výstupom – diktatickým materiálom bola téma zobrazenia madon. Téma bola vybratá pre jej univerzálnu a dlhodobú využiteľnosť v rámci stálych zbierok SNG – umenie gotiky. Tento projekt je zameraný na cieľovú skupinu mladých ľudí vo veku „teen“, teda najmä stredoškolákov a jeho cieľom je pútavou a tvorivou formou vzbudzovať u nich záujem o umenie a budovať si k nemu vzťah. Iným druhom aktivít boli animačné programy a tvorivé dielne. Vďaka projektu sa zvýšil počet týchto aktivít aj na vysunutých pracoviskách SNG.
Projekt Škola v galérii zaznamenal veľký ohlas v rámci siete základných, stredných, ako aj umeleckých škôl v rámci celého Slovenska. Zvýšila sa návštevnosť a záujem žiakov a študentov o výtvarné umenie. 

H. Edičná a publikačná činnosť
Edičné oddelenie zabezpečovalo edičné výstupy k výstavám, ktoré sa uskutočňovali podľa harmonogramu výstavného plánu 2008. Prvou výstavou bol projekt České a slovenské sklo v exile (kurátorka V. Büngerová), ktorú SNG pripravila v spolupráci s Moravskou galériou v Brne (katalóg: text v SJ a AJ – V. Büngerová, grafická úprava R. Vaněk; vizuál výstavy R. Vaněk). 
Pri príležitosti výstavy Rudolf Sikora – Sám proti sebe (kurátor A. Hrabušický) vydala SNG katalóg (texty v SJ a AJ – A. Hrabušický; grafická úprava a vizuál celého projektu M. Čorejová). Pre rizalit Vodných kasární sme vydali k výstave Reštaurované dielo zo zbierok SNG 1 skladačku: Kristus na hore Olivovej (texty SJ – D. Buran, A. Kubová). 
Najdôležitejšími výstavno-edičnými projektmi v prvom polroku 2008 boli edičné výstupy k výstavám k 60. výročiu SNG katalóg  60 rokov otvorené (editorky A. Kusá, Z. Ludiková), mapujúci dejiny inštitúcie (texty v SJ – K. Bajcurová, A. Kusá, Z. Ludiková, L. Kratochvílová; grafická úprava J. Sukop) a publikácia 111 diel zo zbierok SNG
(editori K. Müllerová, D. Buran), prezentujúca 111 „naj“ obrazov, sôch, objektov od najstarších po najsúčasnejšie (vydaná v spolupráci s vydavateľstvom Slovart: texty v SJ a AJ, texty: K. Bajcurová, K. Beňová, V. Büngerová, D. Buran, M. Čičo, K. Čierna,  A. Homoľová,  A. Hrabušický, K. Chmelinová, A. Kusá, Z. Ludiková, M. Mitášová, K. Müllerová, D. Poláčková, I. Rusina, Z. Šidlíková; grafická úprava J. Sapáková).
Najdôležitejšími výstavno-edičnými projektmi v druhom polroku 2008 boli katalógy pre výstavy v Prahe: Slovenský obraz (anti-obraz). 20. storočie v slovenskom výtvarnom umení (editorka K. Bajcurová, texty v SJ a AJ – K. Bajcurová, A. Hrabušický, K. Müllerová; grafická úprava M. Mistrík & ateliér Choma) a v Bratislave: Nonkonformisti – druhá ruská avantgarda 1955–1988 zo zbierky Bar-Gera (editorka K. Bajcurová, texty v SJ, AJ, RJ – K. Bajcurová, J. Barabanov, H. P. Riese); okrem reprezentatívnej publikácie sme vydali aj skladačku k výstave – grafická úprava E. Filová & studio 001. 
K výstavám Franz Storno st. (1821 – 1907), (editor D. Buran, texty v SJ a NJ – D. Buran, B. Grasl, M. Kiss) na Zvolenskom zámku a Ars inter Arma – Umenie a kultúra raného novoveku na východnom Slovensku (pre SNG Strážky, autorka textu v SJ K. Chmelinová) vznikli katalógy v grafickej úprave J. Sapákovej. V rizalite Vodných kasární bola výstava, ku ktorej sme vydali skladačku  Reštaurované dielo zo zbierok SNG: Neznámy stredoeurópsky (český?) maliar: Mytologická scéna (texty SJ – K. Beňová, P. Dostálová-Hoffstädterová). Posledným edičným titulom v roku 2008 bol katalóg k rovnomennej výstave českej sochárky Evy Kmentovej (autorka textu K. Müllerová; grafická úprava P. Kovačovský).
K pražskej výstave Slovenský obraz (anti-obraz). 20. storočie v slovenskom výtvarnom umení sme vydali 18 druhov pohľadníc. 
Pre propagačné účely boli vydané dva Programovníky SNG Bratislava 2008 február – jún  a august – december (SJ+AJ).

Názov | Autor, zostavovateľ | Náklad | Druh titulu | Poznámka
České a slov. sklo v exile | V. Büngerová | 500 ks | katalóg | SJ + AJ
Rudo Sikora – Sám proti sebe | A. Hrabušický | 500 ks | katalóg | SJ + AJ
Kristus na Olivovej hore | D. Buran, A. Kubová | 850 ks | rešt. skladačka | SJ
60 rokov otvorené | A. Kusá, Z. Ludiková | 645 ks | katalóg | SJ
111 diel zo zbierok SNG | D. Buran, K. Müllerová | 500 ks / Slovart; 1500 SNG | publikácia | SJ + AJ

Program SNG 
2–6/2008

3000 ks / A3

programovník

SJ + AJ

Program SNG 
8–12/2008

3000 ks

programovník

SJ + AJ

Slovenský obraz (anti-obraz) | K. Bajcurová, A. Hrabušický, K. Müllerová | 1000 ks | katalóg | SJ + AJ
Slovenský obraz (anti-obraz) – pohľadnice | | 9000 ks | pohľadnice | SJ
Franz Storno st. | D. Buran | 500 ks | katalóg | SJ + NJ
Ars inter Arma | K. Chmelinová | 500 ks | katalóg | SJ + AJ, NJ resumé
Mytologická scéna | K. Beňová, P. Dostálová-Hoffstädterová | 850 ks | rešt. skladačka | SJ
Eva Kmentová | K. Müllerová | 500 ks | katalóg | SJ
Non-konformisti – Druhá ruská avantgarda | K. Bajcurová, J. Barabanov, H.-P. Riese | 1500 ks | publikácia | SJ + AJ + RJ
Počet: | 14 | | |

V rámci edičného oddelenia sa zabezpečuje aj tlač a distribúcia pozvánok k výstavám a sprievodným podujatiam. V roku 2008 bolo distribuovaných 15 113 ks pozvánok k 43 výstavným a sprievodným podujatiam v SNG.

I. Zahraničné styky 

Prezentácia slovenského umenia v zahraničí

Najvýznamnejším projektom SNG v súvislosti s prezentáciou nášho umenia v zahraničí bola v roku 2008 výstava Slovenský obraz (anti-obraz). 20. storočie v slovenskom výtvarnom umení usporiadaná SNG v spolupráci so Správou Pražského hradu, MK SR, MZV SR, veľvyslanectvom SR v ČR, SI v Prahe k 90. výročiu vzniku Československa v Jazdiarni Pražského hradu (október 2008 – marec 2009). Nad výstavou prevzali záštitu prezidenti ČR a SR, výstava sa stala najrozsiahlejšou prehliadkou slovenského umenia v zahraničí za posledné desaťročia.
SNG bola roku 2008 organizátorom účasti SR na 5. Bienále architektúry v Benátkách; pre pavilón Českej republiky a Slovenskej republiky v Giardini di Castello bol pripravený a zrealizovaný projekt  Sideways združenia zerozero untd. z Prešova (Marcel Benčík, Irakli Eristavi, Martin Jančok, Silvia Mikušová, Pavol Šilla).
V spolupráci s viacerými partnermi pripravila SNG výstavné projekty v Nemecku (Magická architektúra, Münster; Stratený čas?, SI Berlín), na Ukrajine (Medzi tradíciou a modernou, Kyjev), v Maďarsku (Milan Laluha, SI Budapešť), v Rakúsku (European Outsider Art Fair Vienna, prezentácia Trienále insitného umenia a zbierky Insity v SNG, Viedeň).

Zo zbierok SNG boli zapožičané viaceré zbierkové predmety na významné výstavné podujatia v zahraničí: na výstavu pri príležitosti výročia založenia Akadémie v Mníchove výpožička kľúčových diel L. Mednyánszkeho a J. Hanulu; výpožička charakterových hláv F. X. Messerschmidta do Sienny, Taliansko; na výstavy v Českej republike diela F. Foltýna, J. Uprku, V. Ciglera, F. Zvěřinu a pomerne rozsiahla kolekcia umenia 60. rokov (výstava České a slovenské výtvarné umenie 60. rokov 20. storočia) a i.

Prezentácia zahraničného umenia v SNG

V roku 2008 bolo vo výstavných priestoroch Slovenskej národnej galérie prezentovaných niekoľko významných projektov prezentujúcich umenie zahraničnej proveniencie, z ktorých treba spomenúť najmä tituly: 
České a slovenské sklo v exile: výstava tvorcov – sklárov, pôsobiacich v oblasti voľného i užitého umenia a dizajnu, žijúcich v zahraničí, či už sú českého a slovenského pôvodu alebo zahraničných, ktorí boli ovplyvnení tradíciou českého a slovenského sklárskeho výtvarníctva; 
Nonkonformisti. Druhá ruská avantgarda 1955 – 1988 zo zbierky Bar-Gera: výstava priblížila  slovenskej verejnosti neznámu tvorbu neoficiálnych sovietskych umelcov uvedeného obdobia – umenie, ktoré stálo v opozícii k vtedajšiemu sovietskemu režimu  zo zbierky rodiny Bar-Gera; 
Thomas Hoepker: v rámci retrospektívy autora, ktorý  patrí v medzinárodnom kontexte medzi najvýznamnejších nemeckých fotografov, pripravenej Fotomuseom Münchner Stadtmusea a agenturou Magnum Photos, bolo predstavených viac ako 200 fotografií z piatich desaťročí autorovej tvorby; 
Eva Kmentová: retrospektívna výstava významnej českej sochárky predstavila práce od druhej polovice 50. rokov 20. storočia až po autorkinu predčasnú smrť v roku 1980; 
Reštaurátor Franz Storno st. (1821 – 1907):  prezentácia tvorby  jedného z najaktívnejších rakúsko-uhorských  reštaurátorov 2. polovice 19. storočia, po ktorom  na Slovensku ostalo viacero pozoruhodných realizácií jeho vlastných architektonických či umeleckých návrhov, ale aj reštaurovaní a premalieb – predovšetkým stredovekého nástenného maliarstva a architektúry.

Ostatné aktivity v oblasti zahraničných stykov

V rámci projektov zahraničnej spolupráce SNG roku 2008 pokračovala v príprave výstavy Neskorogotického umenia Slovenska pre Múzeum Cluny (Paríž, 2010) a projektu Ján Rombauer (2009 – 2010, spolu so Šarišskou galériou v Prešove). V spolupráci so Spoločnosťou Júliusa Kollera prebiehal výskum umeleckého odkazu Júliusa Kollera v súvislosti s prípravou medzinárodného projektu konferencie (2009) a výstavy (2010), venovaných autorovmu dielu.
Vedúci a odborní pracovníci SNG realizovali viacero zahraničných pracovných ciest, ako študijného, tak organizačného a koordinačného charakteru v  súvislosti s prípravou ďalších výstavných projektov, resp. medziinštitucionálnou spoluprácou (Taliansko, Veľká Británia, Švajčiarsko, Rusko, Francúzsko, Maďarsko, Rakúsko, Nemecko, Česká republika, Ukrajina, Belgicko,  Írsko, Poľsko, Grécko a i). 
V SNG sa uskutočnili aj prijatia zahraničných hostí (napr. odborných pracovníkov múzea Cluny v Paríži v súvislosti s prípravou prezentácie neskorogotického umenia v Musée Cluny, autorov vystavujúcich na výstave Nonkonformisti (E. Bulatova, V. Jankilevského, F. Infanteho, S. Šablavina, E. Štejnberga, L. Borisova, V. Jurlova, J. Barabanova), fotografa T. Hoepkera, predstaviteľov Spoločnosti Júliusa Kollera, viaceré predbežné rokovania s predstaviteľmi zahraničných ambasád a inštitúcií o možnostiach spoločných aktivít. 

8. Hodnotenie a analýza vývoja organizácie v roku 2006 

Rok 2008 bol rokom 60. výročia založenia Slovenskej národnej galérie (vznikla na základe zákona SNR zo dňa 29. júla 1948). Činnosť všetkých zložiek SNG, vychádzajúca z plánu hlavných úloh a činností SNG na rok 2008, bola tak v 1. polroku 2008 zameraná na prípravu špeciálnych projektov pripomínajúcich toto výročie. SNG sa rozhodla osláviť výročie tak, že chcela verejnosť v čo najširšej miere oboznámiť nielen s miestom SNG v slovenskej kultúre a hlavne s činnosťami, ktoré vykonáva. 
Boli pripravené dve veľké výstavy: prvá predstavila 111 diel zo zbierok  SNG, ktorým by sme mohli dať prívlastok majstrovské, najlepšie etc., etc. Išlo o to, že sme chceli ukázať súčasný, generačný pohľad na to, čo pokladáme v našich zbierkach za najlepšie (preto aj tri symbolické jednotky v názve tohto titulu), čo vlastne pokladáme za jej hlavné poklady. K výstave bola pripravená a vydaná rovnomenná reprezentačná publikácia, ktorá tieto diela predstavila knižne – vznikla v spolupráci s dlhoročným partnerom SNG, vydavateľstvom SLOVART. Druhá výstava 60 rokov otvorené sa sústredila na kurátorskú rekonštrukciu historickej cesty SNG od vzniku do súčasnosti – je venovaná premenám inštitúcie v dejinách, jej základným činnostiam, dôležitým výstavám, dielam, ľuďom, udalostiam. Je pokusom o divácky príťažlivý, pútavý, inscenovaný (miestami aj humorný) príbeh o živote, práci (a zákulisí) inštitúcie. Túto výstavu sprevádza faktografický mimoriadne nasýtený katalóg – akési „zlaté stránky“ galérie, kde čitateľ nájde (prvýkrát) všetky možné fakty o SNG – kalendárium, kompletnú bibliografiu, zoznamy výstav, pracovníkov etc. V suteréne EP bola realizovaná výstava Všetko o múzeu, ktorá predstavila súčasné, aktuálne (polemické) premýšľanie o vzťahu múzea umenia (galérie) a súčasného umelca. Výročné podujatie sprevádzala veľká mediálna a marketingová reklamná kampaň v Bratislave – Vidíme vás radi – ktorá bola realizovaná zo sponzorských prostriedkov. 
Oslavy sa síce sústredili do Bratislavy (Esterházyho palác, otvorenia: 25. a 26. júna t. r.), neskôr sa do nich zapojili aj vysunuté pracoviská – Zámok Zvolen, Galériu Ľudovíta Fullu v Ružomberku, Kaštieľ v Strážkach a Galéria insitného umenia v Pezinku, na ktorých boli organizované špeciálne výstavné podujatia. V Ružomberku bol predstavený cyklus Campbellových polievok od A. Warhola, vo Zvolene reštaurátor Franz Storno, ktorý sa v 19. storočí venoval záchrane pamiatok aj na strednom Slovensku. Azda najnáročnejší projekt bol realizovaný v Strážkach, výstavu Novoveké umenie na východnom Slovensku, čím sa naštartovala tradícia každoročnej veľkej dočasnej výstavy s cieľom osloviť aj návštevníkov z regiónu.     
Čo sa týka ďalších výstavných podujatí rok 2008 otvorila slovenská – doplnená – verzia výstavy České a slovenské sklo v exile, ktorú pôvodne pre Moravskú galériu pripravila kurátorka Sylva Petrová, profesorka na univerzite v britskom Sunderlande, ďalej to bola monumentálna retrospektíva Rudolfa Sikoru – Sám proti sebe (Esterházyho palác a Dom umenia v Bratislave) v cykle monografických výstav významných slovenských umelcov. Druhá polovica roka bola v znamení dvoch monografických výstav: Thomasa Hoepkera (v rámci Mesiaca fotografie) a významnej českej sochárky Evy Kmentovej. Ústredným výstavným podujatím konca roka bola v Bratislave výstava Nonkonformisti / Druhá ruská avantgarda zo zbierky Bar-Gera realizovaná v prevažnej miere zo sponzorských prostriedkov (v spolupráci so združením Syntesia).Výstava priblížila slovenskej verejnosti neznámu tvorbu neoficiálnych sovietskych umelcov obdobia 1955 – 1988, umenie, ktoré stálo v opozícii k vtedajšiemu sovietskemu režimu. Zbierka sústredená na diela neoficiálnych sovietskych, vtedy na západe vcelku neznámych umelcov začala vznikať v Nemecku, v Kolíne nad Rýnom od konca 60. rokov 20. storočia a na jej budovaní mali zásluhu manželia Kenda a Jacob Bar-Gera. Vernisáž navštívili aj vystavujúci autori, z ktorých viacerí sú dnes známe osobnosti európskej a svetovej výtvarnej scény (Erik Bulatov, Vladimír Jankilevskij, Francisko Infante, Eduard Štejnberg a ďal.). Roku 2008 intezívne prebiehala príprava kľúčových výstavných projektov na rok 2009: Dejiny slovenského výtvarného umenia – Renesancia a Osemdesiate (slovenské výtvarné umenie 80./90. rokov). 
V oblasti zahraničných prezentácií a medzinárodnej spolupráce bola SNG hlavným organizátorom účasti SR na 5. Bienále architektúry v Benátkách; pre pavilón Českej republiky a Slovenskej republiky v Giardini di Castello bol pripravený a zrealizovaný projekt  Sideways združenia zerozero untd. z Prešova (Marcel Benčík, Irakli Eristavi, Martin Jančok, Silvia Mikušová, Pavol Šilla). V spolupráci s viacerými partnermi pripravila SNG výstavné projekty v Nemecku (Magická architektúra, Münster; Stratený čas?, SI Berlín), na Ukrajine (Medzi tradíciou a modernou, Kyjev), v Maďarsku (Milan Laluha, SI Budapešť), v Rakúsku (European Outsider Art Fair Vienna, prezentácia Trienále insitného umenia a zbierky Insity v SNG, Viedeň). 
V októbri, v predvečer osláv 90. výročia vzniku Československa bola v prestížnej Jazdiarni Pražského hradu pod záštitou a za účasti prezidenta ČR V. Klausa a prezidenta SR I. Gašparoviča otvorená reprezentačná výstava Slovenský obraz (anti-obraz). 20. storočie v slovenskom výtvarnom umení. Stala sa jednou z najväčších prezentácií slovenského umenia v Prahe (a v zahraničí vôbec), vznikla v spolupráci SNG so Správou Pražského hradu, MK SR, MZV SR, Veľvyslanectvom SR v ČR a Slovenským inštitútom v Prahe. Názov citoval názov diela konceptualistu Júliusa Kollera a bol akýmsi metaforickým mottom výstavy. V tomto zmysle pojem „anti-obraz“ symbolicky otvára nové priestory na myslenie, odkazuje na nejednoznačnosť, ale i provokatívnosť uvažovania o našom umení. Jedným z leitmotívov výstavy bola aj otázka, aké bolo slovenské umenie, v čom bolo špecifické, ako videlo obklopujúci svet a akým spôsobom naň dokázalo reagovať. Autori výstavy sa sústredili na výber „socio-senzitívnych“ diel s cieľom ukázať na súvislosti umenia a historického času. Výstava zaznamenala veľmi dobrý ohlas v českých médiách a odbornej tlači. 
V rámci plnenia úloh vládou schválenej Stratégie rozvoja múzeí a galérií v SR do roku 2011 prebiehala úprava a revitalizácia stálych expozícií na vysunutých pracoviskách SNG (Strážky, Zvolen, Ružomberok), výrazne sa zlepšilo elektronické zabezpečenie ochrany objektov. Zintenzívnili sa programy práce so školskou mládežou Škola v galérii s dôrazom na tvorivé a interaktívne, aktuálne formy prezentácie diel pre mladých divákov. V oblasti práce s deťmi – okrem početných štandardných a špecializovaných podujatí a programov – SNG v spolupráci s Nadáciou VÚB banky odštartovala cyklus podujatí Výlety za umením (marec – jún 2008), v rámci ktorého sa uskutočnili 166 lektorských podujatí pre viac ako tri tisíc mimobratislavských detí s mimoriadne priaznivým ohlasom. Veľmi bohatá bola programová činnosť SNG, v rámci tradičných i nových špecializovaných podujatí boli prezentované kultúrne „elity“ – napr. významné osobnosti, hudobné telesá, filmové projekcie atď. Vyzdvihnúť treba hlavne spoluprácu so Slovenskou filharmóniou na podujatiach k 60. výročiu SNG, ako aj na cykle Hudba a obrazy. 
V oblasti akvizičnej činnosti boli Zbierky starého umenia obohatené o dve polychrómované drevorezby anjelov z polovice 18. storočia (zbierka umenia baroka) a kolekciu grafík – lepty a rytiny zo 17. a 18. storočia (zbierka starej kresby a grafiky). Zbierky moderného a súčasného umenia a fotografie a Zbierky úžitkového umenia, dizajnu a architektúry doplnené o diela D. Lehockej, M. Kvetána, S. Pekára, J. Jankoviča, M. Adamčiaka; darmi o súbor z diela V. Dedečka a práce V. Hegerovej, N. J. de Vriesa, I. Bogdana, P. Procházku, K. Kállaya. Do zbierky insity nákupom pribudli  dve diela významnej českej autorky, predstaviteľky art brut, A. Zemánkovej; darom SNG získala významný súbor diel autorov insitného umenia.  
Informatizácia a digitalizácia zbierkových fondov patrila aj roku 2008 k prioritám inštitúcie: nosnou úlohou SNG bol už tradične projekt Centrálna evidencia diel výtvarného umenia – Informačný systém pre zbierkotvorné galérie (CEDVU-ISG). V roku 2008 prebehli školenia pracovníkov SNG a pracovníkov  regionálnych galérií na prácu v katalogizačnom module softvéru a na základe analýz bol  dokončený Akvizičný modul a modul WEB prezentácia projektu CEDVU-ISG. Vedením SNG bol schválený plán – pokračovanie masívnej digitalizácie zbierok SNG na rok 2008, ktorý sa od októbra 2008 zabezpečoval internými kapacitami a  externými kapacitami (zbierky 19. storočia  a baroka). Slovenská národná galéria bola na základe prejaveného záujmu prispievať digitálnym obsahom z projektu CEDVU-ISG do projektu Europeana (bývala Európska digitálna knižnica) prijatá za priameho partnera. SNG sa stala aj účastníkom projektu Europeana Local. Pracovníci SNG participovali na činnosti pracovných skupín pre informatizáciu kultúry a  na  riešení projektu Digitálny informačný systém kultúry – DISK ako aj na príprave dokumentov a postupov pre realizáciu OPIS – Operačného programu Informatizácia spoločnosti – prioritná os 2: Rozvoj pamäťových a fondových inštitúcií, cieľom ktorej je skvalitnenie systémov získavania, spracovania, ochrany a využitia digitálneho obsahu. Odborným garantom pre túto os sa stalo MK SR.  
V júni 2008 Architekti B. K. P. Š. dokončili kompletnú tendrovú dokumentáciu, ktorú SNG odovzdala na Sekciu ekonomiky MK SR (pôvodne I., II., III. a IV. etapa) za účelom zverejnenia predbežného oznámenia o vyhlásení verejného obstarávania na zhotoviteľa stavby, ktoré je v organizačnej gescii SE MK SR. Na  základe ďalšej písomnej žiadosti, bol na MK SR taktiež predložený aj kompletný rozpočet stavby, vypracovaný k jednotlivým častiam tendrovej dokumentácie. Pokračoval aj administratívny postup potrebný na udelenie územného rozhodnutia a stavebného povolenia na 2. stavbu (III. a IV. etapa), v závere roka 2008 sa začalo stavebné konanie na tzv. 2. stavbu a v dohľadnej dobe sa očakáva aj vydanie príslušného stavebného povolenia. V mesiacoch máj – júl 2008 kontrolná skupina NKÚ uskutočnila kontrolu prípravy a realizácie investičnej akcie Rekonštrukcia a modernizácia areálu SNG  v Bratislave. 

9. Hlavné skupiny užívateľov výstupov organizácie

SNG ako vrcholná štátna, zberateľská, vedecko-výskumná, metodická a kultúrno-výchovná inštitúcia v oblasti galerijnej činnosti má v súlade so svojím základným poslaním niekoľko typov výstupov a aj niekoľko skupín užívateľov.

• V oblasti tvorby, spracovania a ochrany galerijného fondu sú do správy SNG zverené zbierky umeleckých diel, ktoré sú neoddeliteľnou súčasťou dejín a kultúry slovenského národa. V tomto zmysle je hlavným užívateľom výstupov SNG štát, ktorý zriadil SNG práve z dôvodu potreby ochrany hnuteľných i nehnuteľných súčastí kultúrneho dedičstva s cieľom ich trvalej odbornej ochrany a uchovania pre budúce generácie. Umelecké diela sa využívajú v slovenských i zahraničných galériách, zapožičiavajú sa na nimi poriadané výstavy a slúžia domácim i zahraničným bádateľom, vedeckým inštitúciám ako aj širokej verejnosti.

• V oblasti sprístupňovania galerijného fondu (prezentačná činnosť SNG) sa jedná o stále expozície, výstavy, sprievodné podujatia k  aktuálnym výstavám. Sú určené všetkým návštevníkom SNG (odborná, tak i laická verejnosť vo všetkých vekových kategóriách a profesijných skupinách), ktoré ich využívajú za účelom poznania, vzdelávania, estetickej výchovy, kultivácie osobnosti atď. Sú to predovšetkým odborníci s vysokoškolským vzdelaním z oblasti dejín umenia, rôznych disciplín výtvarného umenia, tvorivej praxe, pracovníci galérií, múzeí, študenti vysokých a stredných škôl umeleckého zamerania a široká verejnosť so záujmom o dejiny a súčasnosť výtvarného umenia.
• V oblasti edičnej činnosti SNG sú výstupy určené podľa ich charakteru a zamerania (odborné, vedecké, populárno-náučné atď.) užívateľom z okruhu odbornej verejnosti (historici, teoretici a kritici umenia, výtvarní umelci, pedagógovia a študenti stredných a vysokých škôl umeleckého zamerania) a samozrejme širšej verejnosti so záujmom o výtvarné umenie. Jednotlivé edičné výstupy (publikácie, katalógy, skladačky, plagáty) sú v rozmanitej žánrovej šírke pripravované k príslušným výstavným a expozičným projektom.

• V oblasti odborno-metodickej, informačnej, dokumentačnej a vzdelávacej činnosti sú užívateľmi výstupov predovšetkým odborní pracovníci z oblasti dejín a  teórie umenia, odborníci pracujúci v oblasti ochrany kultúrneho dedičstva, študenti dejín umenia a umeleckých škôl, ako aj pracovníci SNG, regionálnych galérií a múzeí (tematické výstupy z centrálnej databázy diel výtvarného umenia). Výstupy slúžia aj pre interné účely  (zabezpečenie výpožičiek a pohybu jednotlivých diel, pri vykonávaní inventarizácie zbierok atď.). 

• V oblasti výstupov knižnice a archívu výtvarného umenia sú určené predovšetkým čitateľom a bádateľom – historikom, galerijným a muzeálnym pracovníkom z radov odbornej slovenskej i zahraničnej verejnosti, študentom odborov historického, umeleckého a výtvarného zamerania. Za cieľovú skupinu sa tiež považujú pracovníci z oblasti výtvarnej pedagogiky a lektori SNG. Výstupy slúžia na metodickú prípravu lektorov, pre prácu s pedagógmi ZŠ a SŠ atď.

• V oblasti zhromažďovania a spracovávania štatistických ukazovateľov o činnosti galérií sú užívateľmi týchto výstupov predovšetkým Štatistický úrad SR, Ministerstvo kultúry SR, orgány štátnej správy ako aj pracovníci z oblasti cestovného ruchu a médií.

Návštevnosť SNG a jej vysunutých pracovísk za rok 2008 

Názov sídla

Počet návštevníkov (spolu)

Neplatiaci návštevníci
výstavných expozícií

Slovenská národná galéria
Bratislava

37 491*

14 625

SNG
Kaštieľ Strážky

10 906

5 223

SNG, Galéria Ľudovíta Fullu
Ružomberok

8 585

5 886

SNG, Zvolenský zámok, Zvolen | 26 189 | 7 951
SNG, GIU Schaubmarov mlyn, Pezinok | 3 162 | 1 128
SNG – spolu | 86 333 | 34 813

*    údaj je vrátane návštevníkov knižnice, centrálneho katalógu a archívu Slovenskej     
 národnej  galérie  (3 680 návštevníkov)

Bratislava, 12. februára 2009

PhDr. Katarína Bajcurová, CSc.
                                                                                                  generálna riaditeľka SNG